ועדת הכלכלה, כנסת 25, פרוטוקול מספר 22, 2023-02-13 00:00

דוד ביטן: אנחנו עוברים לנושא השני שלנו, המשך לישיבות יוקר המחיה שאנחנו עושים ועכשיו הגברת התחרות בין רשתות השיווק

דוד ביטן:  בזמנו עשינו דיון אחד כללי ואנחנו קוטעים את זה לחלקים חלקים על מנת להתקדם בנושאים לקראת חוק ההסדרים והתקציב

דוד ביטן:  זה נושא חשוב כי לרשתות השיווק יש השפעה מאוד גדולה על המחיר לצרכן

דוד ביטן:       קראתי כל מה שכתבתם, השאלה שאני רוצה שתתייחסו אליה, נגיד שאני הולך לקראתכם בנושאים שכתבתם, איך אני מבטיח לעצמי שזה ישפיע על המחיר, כי אין לי שליטה על מה שאתם עושים, אתם קובעים את המחיר לצרכן

דוד ביטן:  כמובן תוך כדי התחשבות בכל מיני גורמים, אבל עדיין מי שקובע את המחיר זה אתם

דוד ביטן:  אני רוצה לדעת שאם אנחנו למשל הולכים לקראתכם בנושא הסימון, שזה מה שאתם מבקשים, איך אני יודע שזה משפיע על המחיר בסופו של דבר

שלום דנינו: זה יכול להתבסס רק על תחרות עצמית

דוד ביטן: בסדר, אני יודע, אבל אני רוצה לדעת שאתם מתייחסים, תגידו לי איך הטבות רגולטוריות שאנחנו ניתן לכם, איך הם משפיעים בסופו של דבר

דוד ביטן:  חברי הכנסת רוצים לומר משהו לפני שאני עובר לגורמים?      

קריאה: כדאי להקשיב

דוד ביטן: בואו נתחיל

דוד ביטן:  יוחננוף, בבקשה

איתן יוחננוף: אני שומע הרבה שמדברים על האם השוק יודע לעשות את העבודה ואני קצת מתפלא על זה שאנחנו מדברים על זה כי אני חושב שכולנו אמורים לדעת שאנחנו אחרי זה, אנחנו החלטנו להיות בשוק חופשי ובשוק תחרותי ואנחנו לא עשינו את זה מחוסר מחשבה

איתן יוחננוף:  הדבר הזה עובד, חד משמעית זה עובד, ואני ממליץ, בכלל, כדי להאמין בזה יותר ויותר רק מסיבה אחת

איתן יוחננוף:  כדי שיהיו לכם הרבה יותר כלים להוריד למטה, לעשות עבודה, צריכים להאמין בכך שהתחרות עושה את העבודה ולהאיץ את התחרות

איתן יוחננוף:       בענף המזון, אם אנחנו ניקח ענפים אחרים ונשווה אותם לענף המזון, אני חושב שזה הענף הכי תקין במשק מבחינת התחרות שיש בו מעצם קיומו, מעצם המציאות שיש בו, לא בגלל שיש שם צדיקים

איתן יוחננוף:  לכן אני חוזר ואומר, עדיין אין שום בעיה, תאיצו את התחרות יותר ויותר, זה הפתרון היחיד, וגם פתרון ענק לרגולציה ולכל מיני מכשולים, כי ככל שתכניסו יותר ויותר פרמטרים בתוך התהליך אתם רק תקשו על הדברים לקרות ולכן אני אומר לכם, קודם כל תאמינו בכך שהתחרות עושה את העבודה, גם אם לא במיידי

איתן יוחננוף:       אם מחר תחליטו להוריד 5% במע"מ, נכון שזה לא יתבטא מחר בבוקר, אבל אני מבטיח לכם שהתחרות תעשה את שלה ומהר מאוד יהיה הראשון שישבור את המחיר וכל השוק ירוץ אחריו, זה כולכם כבר מכירים ויודעים

איתן יוחננוף:       לכן אני אומר, על הממשלה ועל הגופים הרגולטוריים קודם כל להאמין במאה אחוז שהתחרות עושה את העבודה וללכת על זה בכל הכוח ולחזק את התחרות כמה שאפשר, ואני בעד

דוד ביטן: למשל כשמפחיתים את המע"מ, נגיד ב-1%, זה לא משפיע על המחיר

איתן יוחננוף: כי זה לא משמעותי, 1%

דוד ביטן: נו, אז מה אתה רוצה? 1% זה נראה לי הרבה מאוד במחירים אצלכם, לפי מה שראיתי, גם באחוז הרווח וגם בדברים אחרים

דוד ביטן:  איך אני יודע שכל הטבה שאתם מקבלים מהמדינה, בין ברגולציה ובין בדברים אחרים, איך היא יורדת לשטח? תחרות זה לא מספיק בעניין הזה, אתם צריכים לרצות שזה יירד לשטח

איתן יוחננוף: אז אני רוצה להגיד שאנחנו חברות ציבוריות ואפשר לראות את זה גם אחורה ואפשר גם לצפות עלינו קדימה, הדוחות שלנו חשופים ומפורסמים מדי רבעון ואפשר להסתכל אחורה ולראות את הרווחיות שלנו הגולמית ואת הרווחיות התפעולית שלנו, היא כמעט עוקבת לאורך כל השנים והיא מראה שאנחנו כהרד דיסק קאונטרים נמצאים באיזה שהוא מקום מסוים, לדוגמה הרווחיות הגולמית של רשת יוחננוף היא כ-25% ואנחנו יכולים לראות את זה כל הזמן

דוד ביטן: כמה סניפים יש לכם?      

איתן יוחננוף: נכון להיום 40 סניפים, הרשת פודה היום כ-4 מיליארד שקל עם פתיחה מסיבית קדימה עשרות סניפים

דוד ביטן: אתה גם פתחת סניפים קטנים כמו שפתחו אחרים?      

איתן יוחננוף: לא בקונספט של קטנים, אבל בקונספט של בינוניים כן

שלום דנינו: מה ההגדרה של בינוני?      

איתן יוחננוף: בערך 1,200, 1,500 מטר

איתן יוחננוף:  הסניפים הגדולים שלנו הם מעל ל-5,000, 6,000 ו-7,000 מטר

ערן מאירי: אדוני, אם אפשר להוסיף, אני מרשת שופרסל ואני מתחבר למה שאמר אדוני בנוגע להורדת המע"מ

ערן מאירי:  אדוני דיבר על הורדת 1% במע"מ, אבל אולי ניתן הצעה אחרת, למשל - - -     

דוד ביטן: לא, היה פעם 1% במע"מ שהפחיתו וזה לא השפיע על המחיר

ערן מאירי: לא, ה-1% זה משחקים של האוצר, אבל למשל שהממשלה תקבל החלטה על המוצרים המפוקחים שהם גם ככה אמורים להיות הבסיס של כל בית במדינת ישראל, כולל של המשפחות הנזקקות והחלשות, למה לא להוריד את המע"מ לגמרי מהמוצרים המפוקחים? אגב, אין מע"מ על פירות וירקות

ערן מאירי:  זאת אומרת אף אחד לא אמר שצריך לעשות משהו רוחבי, אני לא חושב שעל כל מוצר במדינת ישראל צריך להוריד 1% או להוסיף 1%, זה גם לא הפתרון

ערן מאירי:       אבל אם מחליטים ולבוא עם בשורה, מוצרים שהם גם ככה מוצרים בפיקוח, תורידו מע"מ

ערן מאירי:  תמצאו את הפתרון איפה עושים את זה, אבל אני חושב שבסופו של דבר לבוא עם פתרונות שהם פתרונות רוחב, בלי שלוקחים בחשבון דברים מסוימים אני חושב שיש פה פקשוש

ערן מאירי:  לכן אני גם בכוונה מתחבר למה שקורה

ערן מאירי:       לא סתם אני כאן, אני נמצא כאן כבר 15 שנה, הייתי בכל הדיונים, החל מוועדת קדמי וועדת טרכטנברג וועדת לנג והנושא של יוקר המחיה קם ועולה לאורך כל השנים

ערן מאירי:  אנחנו לא מחדשים היום שום דבר

ערן מאירי:  אני אתן לאדוני דוגמה, דוח מבקר המדינה האחרון מדבר על זה ששר הכלכלה יבוא מדי שנה לוועדת הכלכלה וייתן דיווח על המשמעות של חוק המזון שנחקק ב-2014, מה הוא עשה למשק, מה הוא עשה להורדת המחירים

ערן מאירי:  אתה רואה ששלוש שנים זה לא קרה

דוד ביטן: בינתיים זה לא עושה כלום, כי המחירים רק עולים

אימאן ח'טיב יאסין: בינתיים יש לנו 45% עליות שעלולות לקרות בשבוע הבא לגבי עופות

דוד ביטן: עכשיו עלייה של 45% בעוף?      

אליהו ברוכי: אם תרצו אני אגיד לכם גם למה

אליהו ברוכי:  היא העלתה דבר חשוב וענייני

דוד ביטן: תגיד לנו למה

אליהו ברוכי: כבוד היושב ראש, אתמול פורסם מה שהיא אומרת, 50%

אליהו ברוכי:  זה 47% רק עכשיו ויש עוד עלייה צפויה כבר

דוד ביטן: מה, לקראת פסח אתם מעלים את המחיר?      

איתן יוחננוף: קודם כל זה לא אנחנו

אימאן ח'טיב יאסין: לא, זה אחרי דוח העוני, כי אנחנו ממש עשירים ואין לנו עניים וכולם אוכלים ושבעים ולא רק פיתות יש בבית, יש בשר, אז מעלים את העופות

אימאן ח'טיב יאסין:  בושה

איתן יוחננוף: קודם כל באמת אני איתך לגמרי בעניין, אבל זה לא קשור אלינו, אנחנו הקמעונאים לא מייצרים את העוף, מחיר העוף הגולמי עלה וצריך להבין שיש שם משהו מאוד מוזר בענף העופות והוא סוג של קרטל חוקי, לגיטימי, מותר להם

איתן יוחננוף:  הם הורידו יום שחיטה והקטינו את הכמויות

איתן יוחננוף:  מצד אחד, אתה יודע מה? זה בסדר, אם הם לא רווחיים אז הם צריכים להיות רווחיים, מפעל לא רווחי בסוף נסגר, אבל מנגד צריך לשמור עליהם שהם לא יגזימו ולדעתי, את צודקת, הם מתחילים להגזים וכדאי לעצור אותם קצת, לבלום אותם

אימאן ח'טיב יאסין: כדאי לקיים דיון מיוחד על הנושא לפני שיוצאים

דוד ביטן: תרשמי את זה

דוד ביטן:  בסדר, אין בעיה, נעשה

ערן מאירי: אדוני, גם בעניין הזה, הרי בזמנו היה הפטור החקלאי בכל מה שקשור לנושא של הסדרים כובלים ולמעשה את הרשתות הוציאו משם

ערן מאירי:  ברגע שיחליטו שגם אין מקום להסדרים כובלים בענף הפטם או בענף העופות אז אני מניח שהדברים ייראו אחרת

ערן מאירי:  לא אני צריך לתת את התשובות, אבל עובדה היא שיש כנראה סיבות למה המחירים במקרה או לא במקרה לפני כל חג עולים

אימאן ח'טיב יאסין: לא משנה מה הסיבות, המציאות היא בסופו של יום שיש יוקר ושצריך מנגד לעשות מעשה

דוד ביטן: כן, אבל צריך להבין שלא בכל דבר אנחנו יכולים לעשות מעשה, זו הבעיה העיקרית

שלום דנינו: צריך לקחת בחשבון גם שעכשיו כשאנחנו מתקרבים לרמדאן, בנושא של העופות, הרבה מהמשחטות, 90% מכוח האדם זה אנשים מוסלמים

שלום דנינו:  נגיד את זה ככה

אימאן ח'טיב יאסין: אז מעלים לפני הרמדאן

דוד ביטן: אנחנו נעשה דיון מהיר בעניין הזה

דוד ביטן:  איך המוצרים שלכם, מוצר הבית, משפיעים על המחיר?      

ערן מאירי: המותק הפרטי זה קודם כל בהחלט אמצעי להוריד מחירים

דוד ביטן: לא, אבל השאלה, כבר יש מוצרים, איך זה משפיע באמת על המחיר?      

ערן מאירי: העיקרון שעומד מאחורי המותג הפרטי זה שאתה מאמץ יצרן, המחירים שאנחנו משלמים יותר נמוכים, כתוצאה מכך גם המחירים על המדף יותר נמוכים ולמעשה המוצר אמור להיות מבחינת האיכות אותו מוצר

דוד ביטן: ואנשים קונים? כי אוהבים את המותגים אצלנו במדינת ישראל

ערן מאירי: אדוני יכול לראות ואני אתן דוגמה

ערן מאירי:  אני אתן דוגמה גם במקום שנכשלנו

ערן מאירי:  שופרסל לקחה על עצמה לא פעם ולא פעמיים להיות חלוצה בנושא מותג פרטי

ערן מאירי:  אנחנו עשינו מותג פרטי במשקאות של קולה, מותג פרטי במזון לתינוקות, מותג פרטי בחלב ומותג פרטי בבשר

ערן מאירי:  בכל מקום שבו נכנסנו עם המותג הפרטי ראינו הורדת מחירים של המתחרים כי הבינו שאם אני יודע למכור מזון תינוקות במחיר שהוא 60% מהמחיר של המותג המוביל, למתחרים לא הייתה ברירה, הם הורידו מחירים

ערן מאירי:       מה קרה? ואני אומר את זה כאן לצערנו, עם ישראל כנראה אוהב מאוד מותגים ובמקום שאנחנו כמה שנים טובות מכרנו קולה שהתחרתה והייתה בהנחה של 30% עם ישראל לא הרים את הקולה ויצאנו מזה

דוד ביטן: קולה זה באמת בעיה

שלום דנינו: אבל לא ראינו כשעשיתם את זה בחלב, במחלבות רמת הגולן שנפלו ואתם הלקוחות הגדולים שלהם, אז זה לא כזה מדויק

ערן מאירי: מכיוון שרמת הגולן נמצאים כל יום ואומרים תודה שאנחנו הלקוחות שלהם, אנחנו גם אלה שהזרמנו להם כסף עכשיו בקטע של הנפילה ואפשרנו להם עכשיו למכור את המחלבות כשהן עובדות וכשהן קיימות

ערן מאירי:  המחירים בסופו של דבר אלה מחירים שאנחנו אמורים להתחרות מול היצרנים

ערן מאירי:       אני אתן אותה דוגמה במזון תינוקות

ערן מאירי:  אנחנו עשינו עבודה מטורפת, בהשקעה של הרבה הרבה מיליונים והבאנו מוצר של מזון תינוקות, תמ"ל, מתחרה

ערן מאירי:  החזקנו מעמד שלוש-ארבע שנים ובסוף עם ישראל אומר: חבר'ה, תודה רבה, יש לנו שני מותגים, אותם אנחנו רוצים

שלום דנינו: בקולה זה בעיה, זה נכון, יש התמכרות לקוקה קולה

איתן יוחננוף: אבל זה לא התמכרות, אני לא מבין למה צריך להתווכח בכלל עם הצרכן אם הוא רוצה לקנות מוצר זה או אחר?      

דוד ביטן: לא, השאלה מה ההשפעה

איתן יוחננוף: מחר נגביל בשוק הרכב - - - למכור? מה זה ענייננו?      

דוד ביטן: לא, אין לנו בעיה עם זה, אבל המותג הפרטי אצלך הצליח להוריד מחירים?      

איתן יוחננוף: כן, כן, כן

איתן יוחננוף:  ואני אומר לך עוד פעם שמי שרוצה שייקנה מותג, אני לא מבין למה לא

איתן יוחננוף:  זו זכותו של כל אדם להחליט מה הוא עושה, אנחנו צריכים לתת להם - - -      

דוד ביטן: לא, בחוץ לארץ זה פחות קורה

איתן יוחננוף: אבל זה עניין של הצרכנים, זה לא עניין שלנו

איתן יוחננוף:  מה שהוא אומר פה, אני מסכים איתו במאה אחוז, הצרכן לא - - -     

דוד ביטן: אף אחד לא מתווכח עם הצרכן, אבל אנחנו בודקים מה ההשפעות של הדברים על המחירים

דוד ביטן:  אם הצרכן לא היה קונה את המותגים ברמה שקונים בישראל המחירים גם של המותגים היו יורדים, אתה יודע את זה הרי

דוד ביטן:  זה לא רק הצרכן, אלא המחיר היה יורד

איתן יוחננוף: אני רואה את כל השוק העולמי, אני מסתובב הרבה בעולם, המדינה הזאת משום מה החליטה לסגור את עצמה לכמה מוצרים

איתן יוחננוף:  נכון שקולגייט הוא מוצר נהדר ואנשים רוצים להשתמש במוצר איכותי, למה הם ייקחו מוצר לא איכותי? מנגד כמות המוצרים האיכותיים על המדף היא פחותה, השוק לא פתוח באמת לתחרות

איתן יוחננוף:  אם אתה תראה את העולם הרחב, יש מגוון ענק

דוד ביטן: אז למה בישראל זה לא קורה?      

איתן יוחננוף: כי היבוא פה הוא מאוד מסובך, הוא מאוד מסובך

איתן יוחננוף:  צריכים לפתוח את חסמי היבוא

דוד ביטן: אלון, בבקשה

אלון שוסטר: חברים, קודם כל תודה על הקיום של הדיון ותודה שבאתם לכאן

אלון שוסטר:  השוק מהיצרן או היבואן אל הצרכן צריך להיות מאובטח והגון בכל הרכיבים שלו

אלון שוסטר:  קודם כל כצרכן, נעים להגיע לרשתות הגדולות, באמת סטייל, ואולי אחד הנושאים שאני מבקש בתחילת הדברים לאתגר אתכם זה לראות איך גם בפריפריות, במקומות שבהם פחות אתם מגיעים, או יש אולי רק רשת אחת, אם בכלל לפעמים

דוד ביטן: זה אמרנו, אנחנו נפתור את הבעיה הזאת במסגרת מכרזים של המדינה

אלון שוסטר: מאה אחוז, זה נושא חשוב

איתן יוחננוף: כן, תנו הטבות לקרקעות שם

דוד ביטן: דיברנו את זה, אתם לא הייתם בדיון אחר, שאנחנו נבקש מהמינהל להוציא מכרזים ייעודיים רק לעניין הזה

אלון שוסטר: נכון

אלון שוסטר:  אני רוצה להגיד את המובן מאליו, בישראל אין הרבה רשתות, יש רשתות גדולות, אני מכיר את הנושא היטב מתחום החקלאים הקטנים שהם מרגישים לעתים עד כדי נסחטים

אלון שוסטר:  אני לא רוצה להאשים אף אחד, בטח לא מי שנמצא כאן, אבל יש סיטואציה כזאת

אלון שוסטר:  אני חושב שאתם באופן עצמאי, אני לא בעד חקיקה שקובעת מחירים ליותר מדי מוצרים מעבר למה שיש, אבל התחושה שלכם, הסנטימנט שלכם צריך להיות להתחרות

אלון שוסטר:  אני חושב שבתחום המזון אחד הדברים, פירות, ירקות, מה שחסר לנו בענק, אני מכיר את זה ממשרד החקלאות, זה שוק סיטונאי חזק שיצליח לעודד את התחרות ולהגן במידת מה על החקלאים הקטנים

אלון שוסטר:       אנחנו רואים לקראת חוק ההסדרים, שוב עולה הנושא של הפסקת היכולת של החקלאים הקטנים להתאגד, הנושא הזה עלה גם כרגע ואני מציע להימנע מהמהלך הזה, זה יגרום לשבר יותר עמוק ולדריסה יותר עמוקה אל מול החקלאים היותר קטנים

אלון שוסטר:  במאבק הזה ביניכם, חבריי בעלי הרשתות והמנהלים, לבין החקלאים הקטנים, המחלבות היותר קטנות, יש צורך לאזן את הכוחות

אלון שוסטר:  אני חושב שצריך לעודד מאוד מכירה ישירה כטריגר, זה כמובן אחוזים בודדים מהמכירה, אבל זה חלק מהיכולת של השוק לנסות לעודד אתכם לתחרות

אלון שוסטר:       ואני מודה ליושב ראש על עצם קיום הדיון ונמשיך ככה בדרך הזו לאזן גם את הייצור המקומי, גם יבוא ככל שנדרש וגם איכות ומחיר בקצה

דוד ביטן: שימו לב שאנחנו צריכים לדבר עליהם

דוד ביטן:  ברור לנו שיש עוד בעיות שאנחנו צריכים לטפל בהן, אבל לגבי הסופרים הגדולים, איך אנחנו א', עוזרים להם להוריד את המחיר, ו-ב', איך הם עוזרים לנו להוריד את המחיר

אלון שוסטר: אז כמובן נושא המע"מ, דיברנו עליו, אני חושב שהדבר הזה הוא נכון

דוד ביטן: אתה מדבר על המוצרים שבפיקוח

דוד ביטן:  כמה מוצרים יש?      

איתן יוחננוף: לא רק בפיקוח

דוד ביטן: אי אפשר להוריד את המע"מ על הכול

איתן יוחננוף: אני לא מדבר רק על המע"מ, הוא דיבר פה לדוגמה על החקלאות, אני אומר לך בוודאות, אתה רוצה לעשות ניסוי? אני מראה לך מחר, פתח לי את השוק במצרים אני מביא לך תותים ומוריד לך את המחיר פה לשליש

איתן יוחננוף:  אתם לא עושים את זה, למה? אתם רוצים להגן על החקלאים

אלון שוסטר: זה לא עניין רע, סליחה, אדוני, זה חלק מהמשימה של ועדת הכלכלה להגן על החקלאות הישראלית

איתן יוחננוף: אני לא נגד החקלאים, חבר'ה, השאלה פה - - -     

דוד ביטן: בינתיים לא הוכח שאם אתה מביא - - -     

אלון שוסטר: תיכף נדבר על השום

אלון שוסטר:  הדיון על השום הוא כאן או בוועדת כספים?      

דוד ביטן: לא הוכח שזה הוריד את המחירים

אלון שוסטר: יש דיון היום על שום

אלון שוסטר:  חבר'ה, אנחנו שוב ושוב עושים את אותו תרגיל, מורידים את המכס, מאפשרים הצפה ומה שקורה זה שלכם יש יכולת בלעדית לקבוע מחיר בסוף

אלון שוסטר:  מה זאת אומרת? אתם קונים בזול ומוכרים באיזה מחיר שאתם רוצים

איתן יוחננוף: אני אומר לכם שזה לא נכון

איתן יוחננוף:  הוועדה האחרונה שנעשתה מטעם הממשלה הוכיחה את זה שהרווח לא נמצא אצל הקמעונאים, זה הוכח בעבודה לא שלנו, עבודה ממשלתית נעשתה

אלון שוסטר: התחרות לא צריכה לאפשר מחיקת יצוא מקומי, גם מהסיבות הפטריוטיות הלאומיות, אבל גם כדי לייצר תחרות, פשוט תחרות

עופר כסיף: זה רק מוכיח שהתחרות היא לא הפתרון

איתן יוחננוף: זה לא קשור לסיפור

איתן יוחננוף:  בלי קשר לזה, אני מסכים איתך על מה שאתה אומר, אבל עדיין אני אומר משהו, אני רואה כל הזמן שיש פה בוועדה הזאת בלבול בין הספקים או הקמעונאים לבין הצרכנים

איתן יוחננוף:  המטרה פה היא להוזיל את המחירים לתושבי מדינת ישראל ואת זה אני אומר לכם שאפשר לעשות בקלות

איתן יוחננוף:  תפתחו את השוק לתחרות, תפתחו את השוק ליבוא ואתם תראו פה ירידת מחירים

איתן יוחננוף:  אני מוכן להתחייב על זה, אני שם על זה ערבות

איתן יוחננוף:  שוב, אתם רוצים להגן על החקלאי ואחר כך אתם מתבלבלים האם להגן - - -      

אלון שוסטר: עשינו את זה בדגים, עשינו את זה בטונה, עשינו את זה בשום, זה לא עובד

אלון שוסטר:  זה פשוט לא עובד

איתן יוחננוף: זה לא נכון שזה לא עובד, הרשות לתחרות - - -      

דוד ביטן: זה לא נכון? כן נכון, המחיר גבוה בכל מקום

דוד ביטן:  אל תגיד לא נכון

איתן יוחננוף: תקשיב רגע, אתה אומר משהו לא נכון

איתן יוחננוף:  בשום, מה עשיתם בשום? הורדתם 5%, תפתח את השוק 100% ליבוא ותראה

דוד ביטן: הנה, בחמאה התברר לנו שנתנו יבוא בחמאה, ביטלו את הפיקוח על החמאה המיוצרת פה והמחירים עלו, גם של היבוא וגם של החמאה פה

איתן יוחננוף: זה לא קשור, החמאה חסרה בכל העולם

דוד ביטן: חבר'ה, כיוון שאנחנו נכנסנו לעניינים אנחנו גילינו כל מיני דברים, אל תמכרו לנו משהו לא נכון

דוד ביטן:       יש עוד מישהו שרוצה לדבר?      

נמרוד הגלילי: אני רוצה

נמרוד הגלילי:  נמרוד הגלילי, מנהל תחום רשתות המזון באיגוד לשכות המסחר

נמרוד הגלילי:  אני רוצה, ברשותך, להגיב פה על כמה דברים

נמרוד הגלילי:  אחת, על הפחתת מכסים

נמרוד הגלילי:  אפילו הרשות לתחרות הבהירה והראתה שאיך שיורדים המכסים של הטונה זה מתגלגל לפתחו של הצרכן

נמרוד הגלילי:  החמאה, זה סיפור כלל עולמי

דוד ביטן: מה זה שייך כלל עולמי? אל תגיד לי כלל עולמי

דוד ביטן:  גם המחיר בישראל עלה וגם המחיר של היבוא עלה למרות שנתנו פטור ממכס

נמרוד הגלילי: המחיר של החמאה עולה בכל העולם

דוד ביטן: חבר'ה, אתם רוצים שנשמע אתכם, אז בסדר, אבל אל תמכרו לנו סיפורים, תגידו את האמת

איתן יוחננוף: אבל זו האמת

דוד ביטן: זו לא האמת

דוד ביטן:  האמת שנתנו פטור מהמכס ומצד שני הורידו את הפיקוח והכול עלה

דוד ביטן:  זו האמת

איתן יוחננוף: בוא נגיד שאם לא הייתם נותנים פטור ממכס לא הייתם רואים פה חמאה במדינה בכלל

דוד ביטן: מה אתם מספרים לי שהמחיר עלה? בחייכם, מה אתם מדברים?      

נמרוד הגלילי: מנהלת תחום החלב של תנובה נתנה על זה סקירה מטורפת ומדהימה, על החמאה, למה זה עולה בכל העולם

שלום דנינו: ויש אגב גם תופעה, כשסוף סוף מייבאים נגיד עגבניות מטורקיה זולות ויש עגבניות מהארץ, לפחות לפי התכניות והכתבות שרואים, לא מבחינים, לא שמים על הדוכן טורקיה שלושה שקלים, ישראלי שבעה שקלים, המחיר הוא שווה גם לאלה וגם לאלה

איתן יוחננוף: אני רואה את הפתרון לחקלאים אחר לגמרי

דוד ביטן: המחיר שבעה שקלים לכולם

נמרוד הגלילי: כשאתה פותח מוצרים ליבוא המחיר יורד ומתגלגל

אליהו ברוכי: אתה יכול לתת דוגמאות של מחירים שהתגלגלו לצרכן?      

איתן יוחננוף: זה המודל הכלכלי הנכון

ערן מאירי: אני יכול לתת ונמצא פה גם נציג רשות התחרות וגם משרד הכלכלה, בנושא של יבוא בשר לבשר טחון, רבותיי, אנחנו מדברים על מחיר של 39 שקל לקילו וזה הכול כתוצאה מפתיחת מכסות יבוא ונמצאים כאן הנציגים שיוכלו להגיד לכם את זה

דוד ביטן: מי? הרשות לתחרות התאהבה בתחרות, אנחנו רוצים שהמחיר יירד גם

איתן יוחננוף: הבשר ירד בכמעט - - -      

אליהו ברוכי: סליחה, אדוני, הבשר הטחון, הבאת דוגמה, ירד לכמה?      

דוד ביטן: רק להגיד תחרות תחרות והמחיר עולה? זה העניין של התחרות

עופר כסיף: בדיוק, צודק

גל ברנס: יו"ר הוועדה, אני תיכף אגיד כמה ירד מחיר השוק

עופר כסיף: אני צריך ללכת לוועדת חוקה

דוד ביטן: חבר כנסת צריך לצאת, אז בבקשה

עופר כסיף: אני מתנצל, הדיון הזה מאוד חשוב, אני פשוט צריך ללכת לוועדת חוקה

דוד ביטן: ההוא יותר חשוב, אתה אומר, יוקר המחיה פחות חשוב מהנושא המשפטי

עופר כסיף: לא, אל תייחס לי דברים שלא אמרתי

דוד ביטן: לא, אני צוחק, זה בסדר

עופר כסיף: אבל בוא נאמר שהדברים קשורים

עופר כסיף:  אני מתנצל שאני צריך לצאת לוועדת חוקה, אני רציתי להגיד משהו מאוד מאוד קצר, אני מניח שזה רק הפתיח של דיונים בהמשך

עופר כסיף:  אדוני היושב ראש אמר דבר כדרך אגב, דבר שהוא לדעתי נכון

עופר כסיף:  השיח הפוליטי, לא רק הכלכלי, לוקח כמובן מאליו כביכול שתחרות היא הפתרון גם להוזלת המחיר לצרכן וגם לבעיות אחרות, למשל אפילו יש כאלה שטוענים שתחרות היא הפתרון לשחיקה בשכר

עופר כסיף:  אני לא מקבל את זה

עופר כסיף:       יש פה השקפת עולם, השקפת עולם אולי לגיטימית, רק שאני חולק עליה ואם היה לי זמן אז הייתי מסביר גם, אבל התחרותיות בסופו של דבר, כולל מעבר למה שאמר חבר הכנסת שוסטר, כולל גם הורדת מכסים ופתיחה ליבוא בתנאים יותר מקלים וכן הלאה, כל הדברים האלה בסופו של דבר רק פוגעים קודם כל בעובד וכתוצאה מזה גם בצרכן, כי כל עובד הוא גם צרכן והפוך

עופר כסיף:       לכן צריך לחשוב מחוץ לקופסה וצריך לחשוב על שיטה אחרת

עופר כסיף:  אני לא אומר שזה יקרה מחר, אבל חשוב לי להגיד את זה ולשים על השולחן שהמשך ההישקעות בתפיסה כאילו תחרות היא פתרון, לדעתי זה לא יעבוד

איתן יוחננוף: יש לך טעות ענקית, תבטל את שכר המינימום והשכר יעלה

עופר כסיף: לא, ממש לא

איתן יוחננוף: תנסה

דוד ביטן: יוחננוף, אתה לא חייב להגיב על כל דבר

דוד ביטן:  אנחנו לא בטלוויזיה עכשיו

עופר כסיף: אני מתנצל, אני צריך לצאת

דוד ביטן: טלוויזיה זה שלנו, אנחנו מומחים לטלוויזיה, אתה לא חייב להגיב על כל דבר

גל ברנס: יו"ר הוועדה, רק אם אפשר להתייחס לעניין ירידת המחירים? גל ברנס, משרד האוצר

דוד ביטן: שנייה, אל תדאג, אתה בסוף

דוד ביטן:  בוא ניתן לאנשים ואחר כך

גל ברנס: רק לענות לשאלה, כי נטענו פה טענות, השום ירד ב-26% בשנה האחרונה מאז הורדת המכס, הדבש, נפתחו מכסות והוא ירד ב-50% כמעט, הגבינה הצהובה ירדה, הדגים מאז ירידת המכס ירדו

גל ברנס:  הורדת מכסים מורידה את המחירים

דוד ביטן: לא יודע, לא תמיד

אלון שוסטר: מול זה יש קריסה וחייבים לקחת בחשבון, אולי לא אתם, אבל המדינה, השולחן הזה, קריסה של ענפים

אלון שוסטר:  המשמעות של היעדר דבש זה אומר שלא מגדלים, יש פגיעה חמורה בגידול של גידולים אחרים לחלוטין, אתה מכיר את זה, האבקה

דוד ביטן: אני מקבל את העניין שבחקלאות אנחנו צריכים לשמור גם על ה –      

אליהו ברוכי: צריך להוריד את מחירי המים, צריך לטפל במחיר שלהם

דוד ביטן: אני רוצה קודם כל שתתייחסו, לא סתם רק לדבר, הרי אתם טענתם למשל, ואני רוצה שגם אנשי המקצוע שלנו יתייחסו לעניין, דברים שמעלים את המחיר מבחינתכם

דוד ביטן:  הנושא של חובת סימון מחירים שאמרתם, פרסום מבצעים, עמידה בהוראות חוק הטכנאים, תקנות הגנת הצרכן בנושא גילוי פרט מהותי במשלוחים

דוד ביטן:  כל הדברים האלה אתם טוענים שגורמים לעליית מחיר ואתם מבקשים מאיתנו להתערב

דוד ביטן:  הנושא של פיקדון על בקבוקים גדולים, חוק לצמצום שקיות, כל הדברים האלה

אליהו ברוכי: אפשר לחזור עוד פעם על הרשימה?      

דוד ביטן: זה מה שהם כתבו לנו, הרגולציה שגורמת לעליית מחיר וזה מחייב אותם לכל מיני דברים, השאלה אם אנחנו יכולים להסתדר בלי הרגולציה הזאת

דוד ביטן:  חובת סימון מחירים, שזה מעלה לפי טענתם בין 1% ל-2% במחיר, השאלה אם יש לנו אלטרנטיבה אחרת

דוד ביטן:  אתם מעבר לשיטה דיגיטלית ותסבירו לנו מה זו השיטה הדיגיטלית הזאת

שלום דנינו: והם אמרו שהסימון על המדף נשאר, נכון?      

דוד ביטן: ברור, אנשים צריכים לדעת מה הם קונים

דוד ביטן:  כל דבר פוגע, אבל אם הרגולציה מעלה בין 6% ל-8% אז מישהו צריך פה להיכנס לתמונה

דוד ביטן:  פרסום מבצעים, שהרשות להגנת הצרכן מקדמת תזכיר חוק, זה עדיין לא קיים, להכבדות והתניות בכל הקשור להארכת מבצעים לטובת הצרכנים

דוד ביטן:  עמידה בהוראות חוק הטכנאים, שאתם חייבים לתת להם שעה מדויקת

דוד ביטן:  איזה קנס אתם משלמים אם אתם לא עומדים בזמן? למה זה יוצר מצב של עליית מחיר? אני לא מבין את זה

דוד ביטן:  סימון תזונתי במכירה, תקנות ההגנה על בריאות הציבור (מזון), שזה גם מעלה במחיר לפי טענתכם? חובת פיקדון של בקבוקים גדולים, זה גם מעלה במחיר?      

קריאה: כן

קריאה:  כן

איתן יוחננוף: בטח, כל העלות נזרקה עלינו

דוד ביטן: מה שאתם אומרים שכל מה שקשור להגנת הסביבה, חלק, זה מעלה במחיר בצורה משמעותית?      

איתן יוחננוף: שום דבר לא משמעותית זה, אבל עוד דבר ועוד דבר, זה 1% וזה 1% וזה 1%, 10% זה כסף

דוד ביטן: אז אני רוצה שתתייחסו לזה ומה האלטרנטיבה במקרה הזה

דוד ביטן:  בנושא של המזון, עם הווטרינרים, והנושא של עיכוב ברישיונות עסק, זה מה שאתם טוענים? יש עוד טענה, איסור על ספק לתת הנחות על יעדי רכישה, במה זה משנה?      

איתן יוחננוף: את מי זה שירת?      

דוד ביטן: אתם כתבתם לנו את זה

איתן יוחננוף: לא, אני אומר את מי זה שירת שלא יכולנו לקחת מהספקים הנחות?      

דוד ביטן: נכון, אני לא מבין מי הכניס את זה

איתן יוחננוף: למה הפריעו לנו עם זה?      

דוד ביטן: מה זה, הצעות חוק או דברים כלליים?      

איתן יוחננוף: זה חוק המזון, מונע מאיתנו לכסח את הספקים, נותן כוח לאסם לכסח אותנו

דוד ביטן: כן, למה יש דבר כזה, אני לא מבין

דוד ביטן:  אתם אומרים שוק חופשי, נכון? תנו להם לנהל משא ומתן

דוד ביטן:  אני לא מבין את הקטע הזה

שלום דנינו: מה אומר החוק?      

דוד ביטן: מה זה כל הדברים האלה? מי מכניס את כל החוקים האלה לספר החוקים?      

איתן יוחננוף: אני חייב להגיד משהו לטובתם, הם עשו הרבה דברים טובים בחוק ויש דברים שצריך להוריד אותם

דוד ביטן: במקום לתת תחרות חופשית אתם מוסיפים חוק על חוק, רובד על רובד, רובד על רובד? אז איפה רשות התחרות פה?      

יצחק רבין: כבוד היושב ראש, אני אשמח להתייחס

דוד ביטן: זה באמת נראה לי משונה

דוד ביטן:  ותתייחסו לנושא של המע"מ על מוצרים מפוקחים, נגיד על החלב המפוקח, גבינה מפוקחת

דוד ביטן:  למה אתם צריכים לקחת מע"מ על חלב מפוקח? מה, בגלל האינטרס שלכם שלא יהיו הנחות במע"מ, שזה יהיה אחיד? הבנו את זה, אבל יש דברים שאתם כן צריכים ללכת לקראת

איתן יוחננוף: הפירות והירקות לא

דוד ביטן: אתם כן צריכים לקראת, אחרת איך המחירים יירדו? לא הבנתי, אתם רוצים להרוויח את כל הקופה ולהוריד את המחיר על חשבונם? מה העניין הזה?      

שלום דנינו: כמה כל 1% נותן לכם הכנסה? כמה מיליארדים?      

דוד ביטן: על המפוקח נגיד

דוד ביטן:  עזוב, לא יורידו את הכול

דוד ביטן:  1% מע"מ נדמה לי שזה שישה וחצי מיליארד

איתן יוחננוף: אתם יודעים כמה המע"מ על כל שוק המזון? סתם ככה לפתוח לנו את החשיבה

איתן יוחננוף:  השוק המבוקר הוא בערך 51 מיליארד בשנה, השוק הכללי מוערך בעיניי ב-80 מיליארד, אתה מדבר על בערך 12 מיליארד מע"מ

דוד ביטן: על המבוקר, על המפוקח?      

איתן יוחננוף: הכול, כל השוק

אליהו ברוכי: הלחם והחלב המפוקחים, כמה זה?      

איתן יוחננוף: אני נתתי לך מספר על כל השוק

דוד ביטן: טוב, אני רוצה עכשיו שמישהו יתייחס למה שעכשיו טענתם, כמה זה יכול להפחית במחיר כל דבר ומה האלטרנטיבה לכל דבר

דוד ביטן:  מי רוצה לדבר?      

שלום דנינו: אבל הוא רצה להסביר מה זה 8(ד) בחוק

דוד ביטן: תסביר

דוד ביטן:  רשות התחרות, נכון?      

יצחק רבין: כן, ראש תחום מזון ברשות התחרות

יצחק רבין:  קודם כל למי שלא יודע על מה מדובר, חוק המזון קובע שאסור לקמעונאי גדול לקבל תשלום מספק אלא על יחידת מצרך, בהנחה על יחידת מצרך

יצחק רבין:  זה לא נכון שאסור לקבל הנחה, המחוקק קבע אחרי שהייתה ועדת קדמי ואחרי שהכנסת ישבה והיה חשש שספקים קטנים ייפגעו ממהלך כזה, מותר לתת הנחה - - -     

דוד ביטן: לא, הם לא ייפגעו לאור הרפורמה שאנחנו רוצים לעשות, שבתחום המזון המחיר של הספק הגדול למכולת יהיה ממוצע של כל המחירים בסופרים, בחמישה סופרים, ואז אף אחד לא נפגע

דוד ביטן:  אם הם קיבלו הנחה זה ישפיע על המכולת הקטנה

דוד ביטן:  אנחנו נעשה את זה, אנחנו נגיש הצעת חוק בעניין הזה, ולכן זה לא ישפיע, אז למה אתם צריכים למנוע מהם את הדבר הזה?      

יצחק רבין: אז קודם כל אלה שיעורי הבית שיש לנו לשבוע הבא ואנחנו נתייחס להצעה הזאת

יצחק רבין:  הממונה כבר התייחסה לזה בשבוע שעבר, ההצעה הזאת עלולה לעלות מחיר

דוד ביטן: לא, בוא נראה כמה

דוד ביטן:  לא נכון, אני לא חושב שהיא תעלה את המחיר, איך היא תעלה? אם מכולת מוכרת קפה, סתם לדוגמה, בשקל וחצי והם מוכרים בשקל, בגלל שהוא צריך לקנות מהם את הקפה, הוא קונה מהם ומוכר במכולת, אז אם אתה נותן לו מחיר ממוצע שאתה מחייב את הספק למכור למכולת במחיר שהוא מוכר להם אחרי הנחות ואז המחיר יהיה שוויוני ויבוא מישהו שלא קנה מהם, יירד למכולת ויקנה קפה בשקל, ובתוספת האספקה

שלום דנינו: ומי מגיע למכולת?      

דוד ביטן: מה אתם מספרים לנו סיפורים? זה לא יעלה שום מחיר, זה רק יוריד את המחיר הקיים במכולת

דוד ביטן:  אל תספרו לנו סיפורים

שלום דנינו: דוד, מי מגיע למכולת? האנשים שאין להם רכב, שלא נוסעים לסופר לקנייה גדולה

דוד ביטן: נכון, הוא לא יכול להגיע אליהם, או שהוא שכח לקנות את הקפה, אז הוא יורד, נגמר לו הקפה והוא יורד למכולת, אבל מה הוא מקבל שם? הוא מקבל שם מכה אחת עם מבוטה אחת רצינית במחיר

דוד ביטן:  למה זה צריך להיות? ואתם עוד מוכרים לי עכשיו שזה פוגע בספק הקטן? אנחנו פותרים את הבעיה של הספק הקטן, תן להם אפשרות לנהל משא ומתן אמיתי, זה הכול

דוד ביטן:  מה זה הדבר הזה?      

נמרוד הגלילי: יושב ראש הוועדה, מה שאני התכוונתי בנייר על הספק הגדול זה אותה הצעת מחליטים במסגרת חוק ההסדרים שרוצה לאסור על ספקים גדולים לתת הנחות למקבץ - - -     

דוד ביטן: עכשיו כאילו?      

נמרוד הגלילי: נכון

נמרוד הגלילי:  היא רוצה לאסור עליהם - - -      

דוד ביטן: אתם עוד מחמירים את המצב

נמרוד הגלילי: על קבוצה של מוצרים הוא לא יוכל לתת הנחה על יעדי רכישה

יצחק רבין: אתה תוכל לתת הנחה פר יחידת מצרך, אנחנו לא רוצים שתהיה קשירה שפוגעת בספקים קטנים

דוד ביטן: מה מפריע לי?      

נמרוד הגלילי: זה יפגע בצרכן בסופו של דבר

דוד ביטן: אכפת לי אם זה על המוצר או על מקבץ מחירים? אני רוצה שהמחיר יירד, שהם יקנו במחיר נמוך וייתנו לצרכן מחיר יותר נמוך, והמכולת הקטנה תקבל את ההנחה שהם מקבלים, נחייב את אסם לתת את ההנחה, נחייב את עלית לתת, מה זאת אומרת? אז איפה אתם? אני לא מבין את זה

דוד ביטן:  אתם רק נותנים רגולציה על רגולציה והמחיר עולה? ואתם אומרים לי שהשום ירד? כמה כבר משתמשים בשום, בחייך? זו הבעיה שלנו, השום?      

אימאן ח'טיב יאסין: ובכמה ירד?      

דוד ביטן: לא יודע, ירד, משהו ירד

שלום דנינו: והחשש הגדול למשל בתחום של השום, שזה זמני עד שהם גומרים פה את ענף השום בארץ

דוד ביטן: ואחר כך המחיר יעלה, תמיד זה ככה

איתן יוחננוף: לא נכון, השום, נפתח רק חלק ממנו, לא נפתחה כל המכסה

דוד ביטן: למה, יש סוגים של שום?      

אלון שוסטר: 20% מהגידול נשארו השנה, לצערי

איתן יוחננוף: אני אומר לך עוד פעם, שתבינו למה היבוא לא נותן מענה לירידת מחיר בשוק? כי הוא מבוקר במכסות

איתן יוחננוף:  נתן דוגמה ידידי פה על הנושא של הבשר הטחון, בגלל שפתחו מכסות גדולות שעונות על כל הצריכה של השוק המחיר ירד, אבל כשאתה תיתן מכסה שעונה על חוסר יכולת הייצור של החקלאות, זה לא יפתח את השוק לתחרות, זה לתת מענה בזמן שאין לך

איתן יוחננוף:  כמו שעכשיו אין בצל בארץ אז אנחנו מייבאים

דוד ביטן: כותבים לי פה שהחוק הזה שאתם מדברים נקבע בגלל שהרשתות הגדולות השתמשו בכוח שלהם לרעה, זה כתוצאה מוועדת טרכטנברג

דוד ביטן:  טרכטנברג זה היה לפני 20 שנה, טרכטנברג כבר שכח מה הוא כתב

דוד ביטן:  אני רוצה רגע להבין, אתם משתמשים בכוח הזה לרעה? באיזה מובן אתם משתמשים בזה לרעה? אתם מעלים את המחיר או מה?     

איתן יוחננוף: חבר'ה, כשיש תחרות המלחמה – אני קורא לו פה ידידי והוא צוחק שאני קורא לו ידידי, אנחנו ביום יום נלחמים מלחמות עולם

דוד ביטן: אסור לך להגיד ידידי כי אתה תעמוד לחקירה על תיאום מחיר

איתן יוחננוף: זה גם נכון

איתן יוחננוף:  אבל עוד פעם, אני מרגיש בנוח להגיד את זה, השוק הוא תחרותי והוא אמור להיות תחרותי - - -     

דוד ביטן: לא, אתם לא שה תמים, לאט לאט

איתן יוחננוף: אני אף פעם לא אמרתי שאני שה תמים

דוד ביטן: מי שישמע אתכם ייתן לכם ציון לשבח

דוד ביטן:  גם אתם עושים בעיות

דוד ביטן:  אם אתם לא הייתם עושים בעיות אז המחירים היו יורדים

איתן יוחננוף: אם לא היינו עושים בעיות לא היינו מרוויחים

דוד ביטן: לא צריך להגזים, לא הכול זו הממשלה, לא הכול זה החוקים והממשלה, אבל עדיין צריך שיתוף פעולה, שילוב בין הדברים

שלום דנינו: איך אפשר לתקן את החוק, את 8(ד)?      

דוד ביטן: הם מתקנים את זה לרעה

דוד ביטן:  הם מתקנים, אבל לרעה

יצחק רבין: אני חושב שכדאי לקיים דיון כשהעובדות נכונות

יצחק רבין:  אני רוצה רגע לחדד את הנקודה, מותר להם לקבל הנחה על הקורנפלקס ועל יחידת מצרך, אסור להם היום לבקש הנחה על פתיחת סניף או כל מיני הנחות שמקבלים עליהם

יצחק רבין:  חוק המזון אמר, אתה רוצה הנחות? אין בעיה, קח על יחידת המצרך וזה נעשה מתוך כוונה - - -      

דוד ביטן: מה זה מעניין?      

יצחק רבין: זאת אומרת כשאני קונה קוטג' אני רוצה הנחה על הקוטג', כי ההנחה של חוק המזון - - -     

דוד ביטן: לא, מה זה משנה? שיפתח סניף, מה זה מפריע?      

יצחק רבין: לא, אין בעיה, שיפתח סניף - - -      

דוד ביטן: לא, הרי אתה מאשר לו

דוד ביטן:  למה לא? רשות התחרות מאשרת אם הוא יפתח סניף או לא יפתח סניף

יצחק רבין: לא, שנייה

יצחק רבין:  הנחת שבועות, הנחת חג, יש לי נעליים חדשות, היו כל מיני סוגי הנחות כאלה - - -     

דוד ביטן: אנחנו מדברים על המזון, הם לא מוכרים נעליים

דוד ביטן:  אתם מוכרים נעליים?      

איתן יוחננוף: אני חייב להגיד לך, ההיגיון שלו צודק, אני מסכים עם ההיגיון של החוק

איתן יוחננוף:  הוא לא מוצלח בתוצאה, אני אומר לך שלאחר זמן שאנחנו חיים עם החוק הזה אנחנו נפגענו בהנחות, ירד לנו הכוח ביכולת - - -     

יצחק רבין: אבל זה לא נכון, כי עשינו מחקר מאוד מקיף במשך שנתיים על הסעיף הזה ספציפית וראינו שזה כן גולגל - - -     

איתן יוחננוף: ויש תקציבים שמגיעים מהשיווק, התקציבים האלה נעלמו כי מנעתם אותם

יצחק רבין: זה לא נכון, כי ראינו שההנחות מתגלגלות, יותר הנחות מתגלגלות כתוצאה מהמהלך הזה

דוד ביטן: יש לך את המחקר הזה?      

יצחק רבין: יש אצל עידית

דוד ביטן: תמציא לנו את זה

דוד ביטן:  ניתן את זה למחלקת המחקר שלנו

דוד ביטן:  קודם כל תמציא לנו את זה, זה דבר ראשון

דוד ביטן:  אז רגע, הבנו בעיה ראשונה

דוד ביטן:  בעיה שנייה, הנושא של פרסום המחירים, מה הבעיה עם זה?      

איתן יוחננוף: סימון המחירים

איתן יוחננוף:  זה לא פרסום

איתן יוחננוף:  יש מערכת חדשה היום - - -     

דוד ביטן: לא, אתה מפרסם על המוצר את המחיר

דוד ביטן:  למה לא פרסום?      

איתן יוחננוף: לא, הבעיה, עוד פעם, כשאתה מדבר על פרסום מחירים אתה מדבר על המדבקות?      

דוד ביטן: אמרתי, אנחנו דנים בנושאים הבעייתיים

דוד ביטן:  תסביר לי מה זה משפיע על המחיר

ערן מאירי: אני מניח שאדוני לא רואה את זה מהמרחק שאני מראה את זה ככה

ערן מאירי:  אני גם אתקרב לאדוני ואני רק אומר לאדוני כי אני חי את זה כבר 15 שנה

דוד ביטן: אתה לא צריך להגיד לי אדוני כל הזמן

ערן מאירי: ההמלצה במשרד התמ"ת לבטל את סימון המחירים, כבר ב-2008 נעשתה עבודה על ידי פרופ' דניאל לוי מהמחלקה לכלכלה באוניברסיטת בר אילן, שני כרכים כאלה נמצאים אצלי

דוד ביטן: בסדר, מה האלטרנטיבה שלא יעבדו על הקונה? הקונה לא צריך לדעת כמה זה עולה?     

ערן מאירי: לא, רגע

איתן יוחננוף: ברור שהוא צריך לדעת, יש אפשרות של סימון אלקטרוני, דיגיטלי

דוד ביטן: מה זה אלקטרוני? מה, הוא הולך עם מחשב? צריך שהוא יראה את זה

דוד ביטן:  לא כולם אלופים במחשבים, אתה רוצה שהוא יילך עם מחשב? לא הבנתי את העניין הזה

דוד ביטן:  את מהגנת הצרכן? אל תדאגי, אני מגיע אלייך, הכול בסדר, בינתיים אני רואה שאתם אשמים בהעלאת המחירים לא פחות מהזה

דוד ביטן:  אני רוצה להבין, הם רוצים, ובצדק, וגם אנחנו רוצים שאדם כשהוא קונה יידע מה המחיר

איתן יוחננוף: חבר'ה, אתם תתפלאו, גם אנחנו רוצים, זה חשוב לנו מאוד למכירות

איתן יוחננוף:  הצרכן צריך לראות את המחיר בשביל לקנות

דוד ביטן: לא, יש מקרים שבקופה המחיר שונה

איתן יוחננוף: אם יהיה סימון דיגיטלי, המחיר בצג האלקטרוני יהיה זהה למחיר בקופה

איתן יוחננוף:  יהיה מחיר זהה, אני רואה על המדף עם הצג הדיגיטלי, אני מגיע לקופה וזה אותו מחיר כי זו מערכת שמסדרת - - -     

דוד ביטן: בסדר, אבל הוא צריך לדעת שהוא לוקח עכשיו את המוצר מהמדף שהמחיר הוא X, הוא לא יחכה שהוא יגיע לקופה

דוד ביטן:  מה, אתה רוצה שהוא ירוץ ויחזיר את זה למקום?      

איתן יוחננוף: הוא יראה את זה על המדף

איתן יוחננוף:  על המדף יהיה צג אלקטרוני

דוד ביטן: אבל זה היה מה שהיה קודם, נכון?      

איתן יוחננוף: לא, יהיה צג אלקטרוני, דיגיטלי, על המדף

ערן מאירי: אתם שואלים שאלות, תנו לי דקה להשיב, בבקשה, אני אתן לכם את התשובה

ערן מאירי:  הסתבר שלמעשה הקידוד על המוצר עצמו, ישראל זה המקום היחידי בעולם שזה עוד נעשה, בשום מקום זה לא נעשה

ערן מאירי:  אגב, הנושא הדיגיטלי עלה במשך הדיונים בשנים האחרונות כשבכל אירופה ובארה"ב אין בכלל סימון דיגיטלי

ערן מאירי:  יש סימון על המדף, הלקוח רואה את המדף ומגיע לשם

ערן מאירי:  הסיפור של הסימון, הקידוד על המוצרים, התחיל בשנות ה-90 כשהגיעה העלייה הרוסית ולמעשה אז כדי שהם יוכלו להתמודד עם העסק עשו מדבקות

דוד ביטן: הרוסית גם כן, זה אותם מספרים, מה הבעיה?      

ערן מאירי: שימו לב מה קורה בעצם, כל הזמן מדביקים מדבקות על המוצרים, המוצרים האלה בסופו של דבר מעסיקים ים של אנשים שכל היום הולכים עם האקדחים ועושים את זה, זה לא נדרש

ערן מאירי:  אנחנו במשך השנים, ואני אומר עוד פעם, אתם יכולים לראות את זה, נתתי את זה שם, משרד התמ"ת, או משרד הכלכלה בשעתו אז, כבר הבין שהעלות שתהיה לסימון המחירים - - -     

דוד ביטן: אז למה משרד התמ"ת לא מגיש בקשה לתקן את החוק הזה?      

ערן מאירי: אני יודע, אנחנו היינו שם

ערן מאירי:  לפחות בארה"ב, במחקרים שנעשו בארה"ב, הסתבר שסימון המחירים מעלה את מחיר המוצר בערך ב-5%

דוד ביטן: כתבתם בין 1% ל-2%, איך הגעת ל-5%?      

ערן מאירי: רגע, זה נכון ללפני 15 שנה, אני לא יודע מה קורה היום

ערן מאירי:  מה שהצענו, ואגב לצערי פעם אחר פעם באו גם חברי כנסת ו - - -     

דוד ביטן: הבנו את זה, עצור

דוד ביטן:  הרשות להגנת הצרכן, למה לא לתקן את החוק הזה?      

דליה שיליאן: שלום, אדוני היושב ראש

דליה שיליאן:  אני הכלכלנית הראשית ברשות להגנת הצרכן וסחר הוגן

דליה שיליאן:  הצגת מחירים, יש רפורמה שהונחה - - -     

דוד ביטן: בסדר, אפשר להציג, אבל לא בדרך הזאת

דוד ביטן:  אין בעיה, הצגת מחירים מוסכם, למה בדרך הזאת של להעסיק עובדים שכל היום יעסקו במוצר?      

דליה שיליאן: קודם כל זה החוק

דוד ביטן: הבנו, למה לא לתקן את החוק?      

דליה שיליאן: אז אני אומרת, יש הצעה שמונחת על שולחן השר, אפשר לקיים דיון ספציפי בדבר הזה

דוד ביטן: אבל אי אפשר לקיים דיונים כל הזמן

דליה שיליאן: העניין הוא ככה, אז 5% בוודאי ש - - -     

דוד ביטן: לא, זה לא 5%, זה ברור

דליה שיליאן: יש פה כל מיני עלויות ויש פה הרבה מאוד היבטים נוספים שצרכן לוקח מחיר, הוא רוצה למשל לערוך השוואה בחנות

דליה שיליאן:  אנחנו בעד הדבר הזה - - -     

דוד ביטן: מה זאת אומרת? אני לא מבין, זה מעלה את המחיר, ברור

דוד ביטן:  השאלה אם יש אלטרנטיבה אחרת למה צריך להסתובב כל היום ולשים את המחיר על המוצר?      

דליה שיליאן: יש חלופות דיגיטליות ואנחנו כן מנסים לקדם אותן

דוד ביטן: לא מנסים, תכניסו את זה לחוק ההסדרים

דוד ביטן:  עכשיו יש חוק הסדרים, שר הכלכלה, שיכניס את זה, אני אדבר איתו

דוד ביטן:  אין שום היגיון אם זה מעלה את המחיר ברמה כזאת שזה יישאר, כשיש אלטרנטיבה

דליה שיליאן: מה זאת אומרת מעלה מחירים? איפה שדניאל לוי בדק היה היעדר חובת סימון לחלוטין, צריך לדייק פה בעובדות, ולכן נוצר הפער הזה

אליהו ברוכי: טוב מאוד שבדק במקום שאין סימון

דוד ביטן: אנחנו נקבל את התמיכה של הרשות להגנת הצרכן בתיקון החוק?      

דליה שיליאן: אבל ב - - -     

דוד ביטן: באלטרנטיבה אחרת, אין בעיה

דליה שיליאן: כן

דליה שיליאן:  הוא לא בדק את זה

דליה שיליאן:  דבר נוסף - - -     

שלום דנינו: אבל יש לך רעיון לאלטרנטיבה אחרת?      

דליה שיליאן: כן

דוד ביטן: יש, כן, לשים את המוצר, אין בעיה

איתן יוחננוף: יש עוד סיבה לכך למה כדאי לעשות את זה ומהר

איתן יוחננוף:  בסעיף מספר 6, שאנחנו רוצים לדבר איתכם, זה שכר עבודה מועדפת

דוד ביטן: תיכף נגיע, נלך צעד צעד

איתן יוחננוף: לא, אבל אני אגיד לך למה אני אומר את זה דווקא עכשיו

איתן יוחננוף:  זה כבר צו השעה, אין לנו עובדים שיעשו את זה, זה הולך ונהיה כמעט קריטי מבחינתנו בנוסף תוספת העלות

דוד ביטן: כמה עובדים אתם מעסיקים ביוחננוף ב-42 סניפים בעניין הזה?      

איתן יוחננוף: קרוב ל-4,500 עובדים

דוד ביטן: לא, בנושא הזה

איתן יוחננוף: כמעט 20% מהעובדים הם עובדי מדף

איתן יוחננוף:  ה-30% האחרים זה קופאיות

דליה שיליאן: לנו יש אומדנים, גם שעשה בזמנו משרד האוצר וגם אומדנים שלנו, ושוב, אני אשמח לתת נתונים יותר מדויקים, שמעריכים לסניף גדול של 2,500 מטר, עם שכר סדרנים, בהנחה ש-10% מתעסקים בזה, אנחנו מניחים בין 20,000 ל-30,000 שקל לחודש כזה

דוד ביטן: איך? מה, עובד מרוויח 1,000 שקל?      

דליה שיליאן: אבל סדרן מתעסק בערך 10% מהזמן שלו בהצגת מחירים

איתן יוחננוף: ממש לא, כמעט 50% מהזמן

איתן יוחננוף:  אנחנו מוכרים מיליוני מכירים, אתם לא מבינים מה זה לפתוח ארגז ארגז ולקודד אותו במקום להכניס - - -     

נמרוד הגלילי: דליה, את טועה

דליה שיליאן: זה לא עניין של הערכה שלי, אנחנו נשמח ל - - -     

איתן יוחננוף: את יודעת כמה סוכר וקמח אנחנו מוכרים? אני יכול למכור את זה במשטח באמצע החינוך, אני צריך לפרק את כל המשטח ולקודד אחד אחד, זה לא נורמלי

דוד ביטן: מי פה ממשרד הכלכלה?      

קריאה: אם תוסיפי עיצומים ותביעות ייצוגיות ותביעות על הדבר הזה - - -     

דוד ביטן: סליחה רגע, משרד הכלכלה, שמעת? תכניסו את זה לחוק ההסדרים, בבקשה

יאיר צבן: בהחלט

דוד ביטן: תכניסו את זה, יש אלטרנטיבה וגם אין התנגדות של הרשות להגנת השכר

אליהו ברוכי: מי מפקח על זה שזה נכנס לחוק ההסדרים?      

דוד ביטן: הם, הוא עכשיו יגיד לנו את זה

אליהו ברוכי: מי מאיתנו יבדוק שזה נכנס?      

דוד ביטן: בכל מקרה זה בא אלינו, הכול בסדר

דוד ביטן:  אם לא, נכניס את זה אנחנו

איתן יוחננוף: חבר הכנסת ביטן, אמרת איך אנחנו נדע ש-1% מע"מ שיורד, איך זה מתגלגל

איתן יוחננוף:  אם יש לך סימון מערכת כזאת בלחיצת כפתור הכול יורד

דוד ביטן: בסדר, אל תשכנע אותי בדברים

דוד ביטן:  אם אנחנו נתקן את החוק אז כבר לא תצטרכו לשים, לא למע"מ ולא לדברים אחרים

איתן יוחננוף: לא, אני רק אומר שבלחיצת כפתור כל המחיר יורד

דוד ביטן: עכשיו תסבירו לי, אמרתם שהנושא של המדף, שאתם מחויבים לצמצם את המדפים, למה זה משפיע על המחיר? טענתם את הטענה הזאת, סידור המדפים, לתת יותר מרחב במדפים, גודל מדף

איתן יוחננוף: זה לא דבר שבכלל מישהו צריך להתערב בזה, רק הצרכן קובע

דוד ביטן: זה משפיע על המחיר?      

איתן יוחננוף: ברור, כי בסוף אנחנו מחלקים את המדפים בעיקר לפי המכר של המוצר אל מול התפעול שלו

איתן יוחננוף:  זה בדיוק כמו שאמרתי, לדוגמה יש מוצרים שאנחנו בכלל בוחרים למכור אותם בבאלק ולא להכניס אותם ידנית כי עלות העבודה מייקרת לחינם

איתן יוחננוף:  יותר זול ופשוט להכניס משטח של שמן, אנחנו דורשים מהספק שיביא לנו פרפורציה כדי לפתוח את הקרטונים ואתה חוסך המון שכר עבודה והמון פעילות מיותרת

דוד ביטן: כן, אבל אתם פוגעים בספקים הקטנים, כי אם אתם תשתמשו ברוב - - -     

איתן יוחננוף: אני אומר לכם שאנחנו לא פוגעים, זה הצרכן, הוא קובע את גודל המקום, לפי מטר

דוד ביטן: אם אתם תעשו מה שאתם רוצים, נגיד עם אסם, אז לא יהיה לכם מספיק למתחרים של אסם

דוד ביטן:  יש עוד אינטרסים בציבור

איתן יוחננוף: סליחה, אם יכולנו להיכנס באסם, כקמעונאי אני אומר לכם את זה, והראיה לכך זה הריב האחרון והיה מתוקשר עם אסם, היה מלחמה בלי כפפות - - -     

דוד ביטן: מה זה, זה חוק שמחייב אותך או נוהל?      

איתן יוחננוף: זה כל מיני רגולציות של חוק המזון

איתן יוחננוף:  מגביל ומגביל ומגביל ומגביל, מגביל אותם ורק מעלה את העלויות

דוד ביטן: מי אחראי על הרגולציה הזאת?      

פנינה אורן שנידור: משרד הבריאות

דוד ביטן: מה אתם קשורים למדף? לא הבנתי

איתן יוחננוף: כן, כולם רוצים להגיד משהו בעולם הזה

ערן מאירי: לא, אדוני, מה שקשור למדף זה, שוב, רשות התחרות מכוח חוק המזון

ערן מאירי:  חוק המזון אוסר על קמעונאי כמונו להקצות שטח מדף דווקא, אני אומר יותר מזה, הוא אוסר עלינו להקצות שטח מדף לספקים הגדולים, כך שפה זה לא הבעיה

ערן מאירי:  בסופו של דבר מה שנמצא על המדף זה מה שהציבור רוצה

דוד ביטן: עזוב את זה, בסדר, הבנו

דוד ביטן:  לא, זה מה שהציבור רוצה ומה שאתם מוכרים לציבור גם כן

דוד ביטן:  אבל אני שואל שאלה פשוטה, למה זה משפיע על המחיר? אני היום דן במחירים, זה מה שחשוב לי

איתן יוחננוף: זה תפעולי

דוד ביטן: אתה תגיד לי למה זה משפיע על המחיר אם המדף שלי זה מטר וחצי או חצי מטר

דוד ביטן:  אני לא מבין, את זה לא משפיע על המחיר

איתן יוחננוף: אם ניקח מוצר שנמכר הרבה וניתן לו שטח מדף פחות על חשבון מוצר שלא מוכר אנחנו נרוץ הרבה יותר פעמים למדף, זו עלות תפעולית, נקודה

איתן יוחננוף:  זו רק עלות תפעולית

דוד ביטן: אבל זה לא עלות תפעולית משמעותית, זה לא משמעותי, אתה יודע את זה

איתן יוחננוף: זה משמעותי בחנויות ענק

דוד ביטן: כי אתה פוגע בקטנים ואני לא מוכן שתפגעו

דוד ביטן:  אם היה לזה עלות כמו הנושא של סימון המחירים, שאתה אומר לי 20% מהעובדים, מקובל עליי שזה משפיע על המחיר, אבל זה, מה זה משפיע על המחיר? אתה פוגע בספקים הקטנים ולא משפיע על המחיר

דוד ביטן:  אני חושב שבזה אנחנו גם הגענו להסכמה

אליהו ברוכי: הפוך, אם אפשר להקטין את השטח של הספקים הגדולים, כבוד היושב ראש

דוד ביטן: להקטין דווקא?      

אליהו ברוכי: של הספקים הגדולים

דוד ביטן: הבנתי

דוד ביטן:  אוקיי, יכול להיות שזה באמת רעיון

דוד ביטן:  אבל אני לא הבנתי באיזה חוק זה כתוב או באיזו רגולציה זה כתוב

ערן מאירי: זה היה כתוב בחוק המזון כהוראת שעה והוראת השעה הזאת בעצם לא חודשה

דוד ביטן: הוראת שעה שפקעה?      

ערן מאירי: כן

איתן יוחננוף: שפקעה ויש רצון לחדש אותה

דוד ביטן: והיום מה? אז מה בתוקף, שהם יכולים לעשות מה שהם רוצים או ההיפך?      

איתן יוחננוף: כרגע אין הגבלה, אבל יש כוונה להפעיל את פסקת ההגבלה מחדש

איתן יוחננוף:  יש מחשבות כאלה

ערן מאירי: הוראת השעה הזו בטלה או פקעה

ערן מאירי:  אני יכול לומר לאדוני שגם כשהוראת השעה הזאת הייתה - - -      

דוד ביטן: בנושא של המדף אתם רוצים לאמץ את הצרכנים? אנחנו צריכים להגן על הפסקים הקטנים, אני מאוד מצטער, וזה לא משפיע על המחיר

דוד ביטן:  אל תספרו לי סיפורים

יאיר צבן: אבל הוראת השעה הזו פגה

דוד ביטן: אז אנחנו נבקש שתחדשו אותה, שתאריכו אותה עוד פעם בשנה

דוד ביטן:  כמו בחוק ההסדרים, אותו דבר

דוד ביטן:  בסדר? זה לא מפריע לכם, נכון? משרד הכלכלה

שלום דנינו: אתם צריכים אישור של ועדת הכלכלה?      

יאיר צבן: - - - אבל בהחלט זה מופיע כרגע

נמרוד הגלילי: כל הגבלה כזאת בסופו של דבר יוצרת - - -     

דוד ביטן: זה לא נכון, זה לא משפיע על המחיר, אל תספרו לי סיפורים

נמרוד הגלילי: כמו שאיתן אמר, זה עלויות תפעול

דוד ביטן: לא, אם בזה עלויות תפעול

דוד ביטן:  במקום לסדר את המדף ככה אתם יכולים לסדר אותו – כי בכל מקרה המדף מסודר, אתה לא תשים מדף ריק

דוד ביטן:  אל תספר לי שזה מעלה את המחיר, זה לא מעלה שום דבר

דוד ביטן:  חבר'ה, יש לנו קצת שכל בראש, המדף יסודר בכל מקרה

דוד ביטן:  אם אני אשנה את זה אתה תסדר את המדף בכל מקרה עם אותו עובד, אז מה אתה מספר לי סתם?      

איתן יוחננוף: יש לכם הרבה שכר ואתם צריכים לדעת דבר אחד, קצת אמונה, תאמין לי שאנחנו יודעים מה אנחנו אומרים

יאיר צבן: אדוני יושב ראש, יש התייחסות לנושא המדף

דוד ביטן: קודם כל זה משפיע על המחיר אם אנחנו נבטל את התקנה הזאת?      

יאיר צבן: לדעתי זה משפיע, בסופו של דבר יש לך שטחי מדף מסוימים והשאלה אם הם עומדים לפתחו של הצרכן או לא זה כבר התנהלות של ה - - -     

דוד ביטן: אבל בכל מקרה הוא חייב לסדר את המדפים האלה, אז במה זה יכול להשפיע על המחיר? אם אתה תגיד לו שהוא יכול לסדר את זה בצורה אחרת הוא יסדר את זה בצורה אחרת

יאיר צבן: לא, זה לא העניין, זה בהנחה שזה מסודר שהצרכן - - -      

איתן יוחננוף: אם זה מוצר שנמכר הרבה והוא נגמר מהר אנחנו צריכים לרוץ אליו הרבה פעמים מאשר לבוא פעם אחת - - -     

דוד ביטן: אבל זה טוב לך, נכון?      

איתן יוחננוף: זה טוב, כן, זה טוב מבחינת המכירות, זה פחות טוב מבחינת - - -     

דוד ביטן: נו, מה אתה רוצה? זה מעלה לך את המכירות, זה מעלה לך את הרווח, אז זה לא משפיע לך על המחיר כי הרווח הוא בין 2% ל-3%, זה מה שכתבת לי, בכל מקרה

נמרוד הגלילי: יש עבודה על סימון מחירים שנעשתה על האוצר לפני שנתיים-שלוש - - -     

דוד ביטן: רגע, סליחה רגע

דוד ביטן:  אומרים לי לבקש מרשות החברות לענות כיוון שהם טוענים שלא ניתן לאכוף את הסעיף הזה

יצחק רבין: אנחנו קיימנו את הדיון בשבוע שעבר בדיוק על הנקודה הזאת

דוד ביטן: ואתם צריכים לתת לנו תשובה

יצחק רבין: נכון, בשבוע הבא, אבל אני כן אגיד, כי אמרתי את זה כבר בשבוע שעבר ואני אחזור על זה, הוראת השעה נאכפה, קיבלנו, הוראת השעה קבעה שאסור לקמעונאי גדול שכל שטחי המדף של כל הספקים הגדולים מאוד, שספק גדול מאוד זה ספק שמחזור המכירות שלו היה מעל מיליארד שקלים בשנה, ששטחי המדף שלהם יעלו על 50%

יצחק רבין:  הוראת השעה קבעה שאנחנו צריכים לאכוף את זה, לקבל דיווח ולבדוק

יצחק רבין:  קיבלנו את הדיווח, ראינו שכולם עומדים בהוראת השעה

דוד ביטן: איך אתם מפקחים על זה שהם עומדים?      

איתן יוחננוף: לא צריך לפקח על זה, זה בדיוק נתח השוק שלהם

איתן יוחננוף:  בדיוק הוא נוגע בדבר שאמרתי, זה נתח השוק שלהם, 51%

יצחק רבין: זה לא נתח השוק, זה שטח המדף

איתן יוחננוף: זה אותו דבר

יצחק רבין: זה לא אותו דבר

איתן יוחננוף: אני אומר לך שזה אותו דבר

שלום דנינו: סליחה, אבל הוא מנסה רגע להגיד, בפדיון אתה רואה שזה 50-50?      

איתן יוחננוף: כן

שלום דנינו: צריך את זה לראות

דוד ביטן: בסדר, אתם צריכים לבוא אלינו בהצעות איך הספקים הקטנים לא נפגעים

יצחק רבין: זה מציאותי, 50% לספקים הגדולים מאוד

דוד ביטן: זה בשבוע הבא, נשאיר את זה לשבוע הבא

דוד ביטן:  תשלחו נציג לדיון בשבוע הבא עם הספקים הקטנים ותגידו את שלכם

דליה שיליאן: אפשר להשלים משהו בעניין הגנת הצרכן?      

דוד ביטן: מה קרה, הצטערת שהסכמת?      

דליה שיליאן: לא, לא

דליה שיליאן:  אמרנו שנסכים בקונסטלציה מסוימת, אבל משהו חשוב לי להגיד באופן כללי

דליה שיליאן:  יש פה איזה עניין לא לפרסם מבצעים, לא כל דבר, כאילו איזה כבשת הרש של הצרכן

דליה שיליאן:  יש חובות גילוי לצרכן, יש עניין של לפרסם למשל בעניין של מבצע או כל דבר אחר שצריך פשוט ליידע את הצרכן בכל מיני דברים

דליה שיליאן:  יש תעשייה שלמה של תביעות ייצוגיות, זה עלויות שמושתות על חברות שתובעים אותן על ימין ועל שמאל

דליה שיליאן:  לכן אתם באים לפעמים ל - - -     

נמרוד הגלילי: תביעות ייצוגיות קנטרניות, לא מציאותיות

דליה שיליאן: לכן צריך להסדיר את זה ולא בבתי משפט, שכל שופט נותן כלל אחר כי יש לו 40-30 תביעות בשנה

דליה שיליאן:  לפעמים יש לי תחושה שבאים לאיזה שהיא כבשת הרש, של איזה שהיא חובת גילוי לצרכן, ששוב, אפשר לבטל - - -     

דוד ביטן: באיזה נושא?      

דליה שיליאן: למשל בעניין של מבצעים

דליה שיליאן:  בזמן שמתעלמים - - -      

דוד ביטן: לא, זה צריך גילוי, אבל השאלה איזה סוג של גילוי

דוד ביטן:  גילוי שמחייב אותו ל-20% עובדים זה גילוי לא סביר

דליה שיליאן: לא, אנחנו מדברים על מבצע שכל אחד היום יכול להעלות את המחיר ליום ולהוריד אותו ולהגיד היה 1,000 - - -     

איתן יוחננוף: דליה, זה לא קורה, אבל מה אתם מציעים? אתם המדינה

דליה שיליאן: מה שאני מנסה להגיד, שכשאנחנו מסתכלים על קטגוריות, על פתיתים, על פסטה, על גבינה - - -     

דוד ביטן: מה, שאתם מעלים את זה ליום ומורידים ליום?      

איתן יוחננוף: זה לא קיים

דליה שיליאן: אנחנו מדברים על 80%-70% שליטה של יצרן אחד או שני יצרנים ואז באים לכבשת הרש שאומרים שהמבצעים - - -      

נמרוד הגלילי: מה הקשר? את מוכנה לתת סובסידיה שייפתח מפעל לפתיתים במקום אחר בישראל?      

דליה שיליאן: דקה, אני אסביר

דליה שיליאן:  לגלות את המחיר של הייחוס, שיהיו כללים, זה לא מה שיעלה את המחיר

נמרוד הגלילי: אבל אתם המדינה, מה את רוצה? אתם לא מציעים שום דבר

דליה שיליאן: שנייה, תן לי רגע לדבר

דליה שיליאן:  לבוא ולהגיד שצריך לעמוד בהוראות של היעדר הבדל מדף קופה ולתלות את זה, נמרוד, בעליית מחירים זה פשוט דבר שהוא לא ייאמן

דליה שיליאן:  המחירים הגבוהים כי יש פה שליטה - - -      

נמרוד הגלילי: אנחנו אמרנו שאם יהיה סימון דיגיטלי על גבי המדף העבודה של 50% מהעובדים של הסדרנות, שמה שהם עושים כל היום זה עבודה משפילה שמעלה את המחירים בסופו של דבר

נמרוד הגלילי:  את יודעת גם שיש עבודה לאגף התקציבים על הדבר הזה

דליה שיליאן: אבל, נמרוד, זאת העבודה שדיברתי עליה, 30,000 שקל על 2,500 מטר

דוד ביטן: יוחננוף, הכוונה פה שאתה לא יכול להגיד מבצע על משהו של יום-יומיים, מבצע זה מבצע

איתן יוחננוף: אבל חוק התחרות נותן לזה את המענה, אנחנו נקנסים על זה

איתן יוחננוף:  זה כתוב

דליה שיליאן: הולכים פה לאיזה כבשת הרש, לאיזה גילוי אחד שמעלה את המחיר, תעשו לי טובה

דוד ביטן: דרך אגב זה בתזכיר חוק היום

איתן יוחננוף: יש חוקים על זה ואם מישהו עושה משהו לא נכון זאת עבירה

נמרוד הגלילי: כל הרגולציה ביחד מביאה בסופו של דבר להכבדה

דוד ביטן: יש כבר תזכיר חוק על העניין

איתן יוחננוף: אני חייב להגיד משהו בעניין הזה, אני התחלתי ניסוי, אני חושב איתכם, עם הרשות בעניין, ופרסנו חנות שלמה של דיגיטלי והייתה דרישה בסופו של דבר שלכם שכדי שהצרכן יוכל לאמת מחיר שנשים להם ברקודים בחנות

איתן יוחננוף:  אני פתאום נזכרתי בזה, שנשים להם ברקודים, נפזר בחנות מכשירים לבדיקה, שהצרכן יוכל לגשת למכשיר ולבקש את המוצר ולראות מה המחיר שלו במחשב

שלום דנינו: כאילו בשטח של 3,000 מטר הוא ייקח את הסוכר, יילך - - -      

איתן יוחננוף: לא, אל תעשה את זה ככה, כי המטרה הייתה לפזר באמת - - -     

נמרוד הגלילי: בנוסף לסימון

דוד ביטן: זו הכוונה, תוספת להצגת המחיר?      

איתן יוחננוף: בנוסף לסימון לשים ברקודים כאלה שייתנו את המענה

איתן יוחננוף:  קחו בחשבון, העלות של זה בחנות, מעל מיליון שקל לפרוס חנות כזאת, זה לא זול

דוד ביטן: רבותיי, אני רוצה להתקדם

דוד ביטן:  קודם כל בנושא של המבצעים יש תזכיר חוק שצריך להגיע, אז נדון בזה כשיהיה, שאתם צריכים כביכול לא להגיד מבצע על כל שטות, על כל דבר, ולכן - - -     

נמרוד הגלילי: אדוני, זה לא קורה

דוד ביטן: לכן במצב הזה הרגולטור חושב אחרת ויכול להיות שהוא צודק, אני חייב להגיד לכם

דוד ביטן:  אתם רוצים מבצע? תעשו פרסום למבצע אמיתי, לא ליום-יומיים

דוד ביטן:  זה משפיע, בסופו של דבר הוא מגיע אליכם בגלל המבצע וקונה מאות מוצרים אחרים שהמחירים שלהם גבוהים

דוד ביטן:  אתם יודעים איך זה, נכנסים והוא שם – פעם אחת אשתי שלחה אותי, יותר היא לא שולחת אותי, לא הלכתי לפי הרשימה והיא אמרה לי לא ללכת יותר

דוד ביטן:  אני הפסקתי ללכת, על הכיפק, יותר טוב, הרווחתי

דוד ביטן:       אנחנו נעשה עוד ישיבה, אבל אני רוצה לאט לאט להבין את הבעיות

דוד ביטן:  הנושא הזה שאתם טוענים, של חובת פיקדון על בקבוקים, הנושא של השקיות, איך זה משפיע על המחיר?      

איתן יוחננוף: חובת פיקדון ובקבוקים, צריך להבין שיום אחד נפל עלינו הדבר הזה כחוק ואין לנו חלק בזה

איתן יוחננוף:  לכל הגופים יש חלק בזה, בכסף

איתן יוחננוף:  הבקבוק הזה עולה 30 אגורות היום ומגיע אלינו הצרכן ונותן לנו את זה ואנחנו עובדים בחינם בשביל זה

איתן יוחננוף:  יש לנו צוותים של אנשים

דוד ביטן: בסדר, זה שירות שלכם לציבור

איתן יוחננוף: רגע, רגע

איתן יוחננוף:  עוד הפעם - - -     

דוד ביטן: מה זה עובדים בחינם? את הבקבוק הוא קונה מכם

איתן יוחננוף: אני חייב להגיד לכם משהו על זה, אני אומר לכם משהו מהלב שלי

איתן יוחננוף:  אנחנו כבר גדולים ואני רוצה להגיד לכם, שתדעו דבר אחד, עדיף לי לשבת בבית ולתת לכם להעמיס עוד ועוד רגולציות, אתם מונעים את התחרות מולי, הדור הבא לא יכול להילחם איתי, יהיה קשה לו מאוד להיכנס ולהתחרות בו

דוד ביטן: לא נכון, זה לא משפיע על התחרות

איתן יוחננוף: אני אומר לך שזה משפיע על התחרות

דוד ביטן: רגע, כי כולם צריכים לעשות את זה, אז כולם שווים

דוד ביטן:  זה לא יכול להשפיע על התחרות

איתן יוחננוף: לא, אבל אני אומר עוד פעם, לנהל עסק כזה, ברגע שאתם מגבילים אותו ומגבילים אותו, אז הדורות הבאים, יהיה להם קשה מאוד להיכנס לתוך התחום

דוד ביטן: בסדר, אתה דואג לדור הבא כבר?      

איתן יוחננוף: אני אומר לך שכן

איתן יוחננוף:  אבל עוד פעם, מהאינטרס האישי שלי הייתי יושב בבית ואומר לכם: יאללה, תעשו עוד בלגן

דוד ביטן: אבל זה לא משפיע על המחיר, זה תוספת עלות מסוימת

איתן יוחננוף: אני אומר לכם שהדבר הזה, בכל חנות יש מחסן כזה, מחסן גדול - - -     

דוד ביטן: טוב, הבנו

דוד ביטן:  מי כתב לי בשקיות שאתם מעדיפים שאתם תשלמו את השקיות ולא הצרכן?      

נמרוד הגלילי: לא, מה שאני כתבתי, היום על השקיות יש היטל של עשר אגורות שמועבר לקרן לשמירת הניקיון

נמרוד הגלילי:  הרשת משלמת על השקית, החוק הזה עשה את שלו, הוא הגיע ליעדו, הוא צמצם את השימוש בשקיות, אבל למה שהכסף יילך לקרן לשמירת ניקיון ולא לרשת ששילמה על השקית ומוסרת אותו לצרכן?      

שלום דנינו: אבל אתה גובה מהצרכן

נמרוד הגלילי: אבל אני מעביר את זה למדינה

שלום דנינו: חברים, אבל צריך להשריש את הנוהג הזה בתוך הציבור, לא מספיק שנה שהם קונים שקיות ובאים

נמרוד הגלילי: אני לא אמרתי לבטל את זה, אמרתי שהסכום של ההיטל יישאר - - -     

דוד ביטן: טוב, אתה יודע מה? זה נקרא שיפור עמדות, זה לא משפיע על המחיר

דוד ביטן:  עזוב את זה

נמרוד הגלילי: כל דבר בסופו של דבר - - -      

דוד ביטן: עכשיו תסביר לי למה הנושא הזה שאתם צריכים להודיע על שעה מסוימת שאתם מביאים את המוצרים הביתה במשלוח, למה זה משפיע על המחיר? זה שירות שאתם נותנים

איתן יוחננוף: אני ציינתי פה הרבה מאוד רגולציה, כל דבר - - -     

דוד ביטן: אז אני שואל אותך, אני רוצה דבר דבר, תסביר לי

איתן יוחננוף: לכל דבר יש בסופו של דבר השפעה

איתן יוחננוף:  אני לא אומר שצריך לצלצל בצרכן, אבל הדבר הזה של חוק הטכנאים, שהרחיבו אותו על חוק ההובלה, על השליחויות, בסופו של דבר יש עלויות

איתן יוחננוף:  לרשת שיש לה כמות עצומה של משלוחים והיא מנהלת אותה יש אילוצים

דוד ביטן: מה, אם לא הגעת בזמן אתה נותן פיצוי?      

איתן יוחננוף: פיצוי של 600 שקל

דוד ביטן: לצרכן?      

איתן יוחננוף: כן

דוד ביטן: מה אתה אומר לו, שעה או מסגרת של שעות?      

איתן יוחננוף: אני צריך להגיד לו בשעה ואם אני מאחר מעל שעתיים הוא זכאי לקבל פיצוי ללא הוכחת נזק

דוד ביטן: וזה בחוק?      

שלום דנינו: דוד, העניין היותר חמור שיכול לקרות פה, עוד פעם, זה שמוצרים שהם מופשרים ועוברות עוד שעתיים, אני מניח שמשרד הבריאות יגיד על זה משהו, אז המוצר יכול להגיע מקולקל ומסוכן

איתן יוחננוף: יש הנחיות של משרד הבריאות איך המשלוחים צריכים להישלח ואיך זה צריך להישמר

איתן יוחננוף:  בקטע הזה הרשתות עומדות

שלום דנינו: לפי הכתבות ולפי מה שאנחנו רואים בכל התכניות כשעושים תחקירים זה לא עומד

דוד ביטן: יש לכם סטטיסטיקה בעניין הזה, כמה אתם לא עומדים וכמה שילמתם 600 שקל? תסבירו לי

איתן יוחננוף: אין לי סטטיסטיקה, אני יכול לבדוק את זה

דוד ביטן: אז תעשה סטטיסטיקה ואז תחזור אלינו

דוד ביטן:  אני רוצה לראות אם יש לזה השפעה

שלום דנינו: הם קובעים את הזמנים, דוד

שלום דנינו:  זה לא מכריחים אותם, הם מתכננים, הם אומרים: נבוא בארבע, אומרים להם קחו עוד שעתיים

דוד ביטן: איך הנושא של משרד הבריאות משפיע על המחיר? תסבירו לי

אליהו ברוכי: הסימון התזונתי?      

דוד ביטן: מה שהם מבקשים מהם ברגולציה

נמרוד הגלילי: הבעיה עם משרד הבריאות היא בעיקר בתחום של פתיחת רשתות ופתיחת מרכולים וחידוש רישיונות ופתיחה של אטליזים, יש לך את הווטרינר של שירות המזון של היחידה הווטרינרית ויש את הנציג של הרשות המקומית ויש את הנציג של בריאות הסביבה ולעתים רבות יש ניגודים, כי זה אומר ככה ואז הרשת משנה ועומדת בדרישות שקבעו לה, ואז מגיע נציג אחר ומשנה את הדרישות

נמרוד הגלילי:  פה יש ריבוי פיקוח שבסופו של דבר רק יוצר עוד רגולציה ועוד נטל כדי לעמוד בדרישות רישוי ופיקוח

דוד ביטן: משרד הבריאות

פנינה אורן שנידור: הנושא, מה שהוא ציין כרגע, לחלקו אנחנו מודעים וחלקו אנחנו בתהליכים של תיקון ועדכון

דוד ביטן: ביטול, שינוי, מה?      

פנינה אורן שנידור: שינוי

פנינה אורן שנידור:  חלק מהדברים נעשים במסגרת רפורמה של רישוי עסקים וחלק בתהליכים פנים רוחביים

דוד ביטן: התהליכים אצלכם לוקחים שנים, מה המצב? זה משפיע על המחיר בסופו של דבר

פנינה אורן שנידור: זה חלק מהתכניות שלנו ל - - -     

דוד ביטן: לא, זה לא מספיק

דוד ביטן:  יש לכם מה השינויים שצריכים להיות פה?      

איתן יוחננוף: אני יודע להגיד לך שב-92' רשת יוחננוף נוסדה כקמעונאית, לפני כן היא הייתה סיטונאית, 20 שנה לפני, ב-92', 95' עד שנת 2000 עלות התפעול שלנו הייתה 10% היום היא נושקת ל-20%

איתן יוחננוף:  תבינו שמשנת 2000 עד היום 10% עלייה בהוצאות התפעול

דוד ביטן: טוב, הורדנו לך כמה אחוזים בגלל הסיפור של המחירים, נכון? מה משרד הבריאות, בכמה זה מעלה את מחיר התפעול?      

איתן יוחננוף: קודם כל משרד הבריאות הוא ברכה גדולה מאוד, הוא עושה עבודה, באמת שומר על בריאות הציבור, זה אי אפשר לקחת לו את זה, אני עד לכך

איתן יוחננוף:  אנחנו מתעסקים המון עם טריים, אבל - - -     

דוד ביטן: אז מה אתם דורשים מהם?      

איתן יוחננוף: יש להם הרבה להתייעל, זו מערכת כבדה ורצינית

נמרוד הגלילי: צריך גוף אחד שיפקח

איתן יוחננוף: כבדה ורצינית, אבל היא מאוד מסובכת

דוד ביטן: אתה מדבר על הבשר וכל מה שמסביב, נכון?      

איתן יוחננוף: מאז הסיפור של המטרנה הם נהיו קטסטרופה ולא כל כך בגללם, הטילו עליהם

דוד ביטן: מה, על הבשר

דוד ביטן:  זה לא מטרנה

איתן יוחננוף: רמדיה, סליחה

איתן יוחננוף:  הסיפור של רמדיה, אם אתם זוכרים, הכשל שהיה למשרד הבריאות שם, הם הפכו להיות בכלל מבוהלים

דוד ביטן: את אומרת שאתם עושים שיפורים עכשיו?      

שלום דנינו: אבל זה לא היה כשל של משרד הבריאות, לפרוטוקול

איתן יוחננוף: אבל משרד הבריאות שילמו את המחיר

דוד ביטן: בסדר, עכשיו רוב המזון לילדים הפך להיות תרופה מבחינת הבדיקות שלהם, אבל זה לא קשור לסופרים, המוצר מגיע לסופר כבר אחרי הבדיקות

פנינה אורן שנידור: אני רק רוצה לומר שהתפקיד שלנו, של משרד הבריאות, אנחנו אמורים לאזן בין שני אינטרסים, הראשון, התפקיד המרכזי שלנו זה הנושא של שמירה על בריאות הציבור כי אנחנו רואים בסופו של דבר שבטח איך אירועי בטיחות מזון משפיעים גם על הבריאות וגם על הכלכלה, ולצד זה אנחנו צריכים להמשיך ולשפר ולטייב את הרגולציה אצלנו

פנינה אורן שנידור:  גם אנחנו היינו מעדיפים שיהיה בעל בית אחד שיפקח על המזון

פנינה אורן שנידור:  נכון לעת הזאת הרגולציה מתפרסת גם בין משרדי ממשלה שונים, בין הרשות המקומית לרגולטור, והחובה המרכזית שלנו זה להמשיך ולטייב

פנינה אורן שנידור:       בתהליכים פנים, איפה ששירות המזון לבד נמצא, אנחנו דואגים לעשות סדר

פנינה אורן שנידור:  לא גמרנו את כל העניין, אבל אנחנו בתהליכי הסדרה ובתהליכי רוחב

פנינה אורן שנידור:  פה צריך להבין שמדובר על בשר ואטליזים וכל הדברים, זה אתרים שהם בסיכון גבוה ולכן מן הסתם הפיקוח עליהם הוא פיקוח בתדירות יותר גבוהה

פנינה אורן שנידור:  כן אנחנו צריכים לדאוג שיהיה נציג אחד מטעם משרד הבריאות, ולא משנה מי הוא, ושנדבר בשפה אחת וזה מה שאנחנו עושים

איתן יוחננוף: ושלא יהיה קונפליקט בין שני הגופים הגדולים האלה, משרד הבריאות והווטרינר

איתן יוחננוף:  אתם צריכים לפתור את זה, זה לא הגיוני

איתן יוחננוף:  אבל אתם עושים עבודת קודש

רוני סטריאר: אני שמעתי את החבר'ה האלה המון שעות, אני מדבר בשם חצי מיליון משפחות

רוני סטריאר:  אני רוצה להעלות נקודה מאוד קונקרטית

רוני סטריאר:  התפקיד שלי הוא יושב ראש המועצה הלאומית לביטחון תזונתי, פרופ' רוני סטריאר

רוני סטריאר:  אני רוצה להגיב - - -      

דוד ביטן: לא, אני אתן לך בסוף, אני רוצה לעבוד על הבעיות כרגע, לא לשמוע את כולם בהרצאות, הכול טוב ויפה

רוני סטריאר: יש לי הצעה מאוד קונקרטית

דוד ביטן: אם יש לך הצעה נשמע אותה, אל תדאג, בסוף נשמע את כולם

דוד ביטן:  מה זה האיסור על ספק לתת הנחות על היעדר רכישה ומה זה משפיע? מי כתב לי את זה? עוד פעם אתה? אתה כתבת את רוב הדברים ואתה רואה שחלק גדול מהדברים לא משפיע על המחיר בכלל

דוד ביטן:  אנחנו לא באנו לשנות לכם דברים לטובתכם, אנחנו באנו לטובת הצרכן כרגע על המחיר

דוד ביטן:  זה משפיע על המחיר, מה שאתה כותב לי פה, כן או לא?      

נמרוד הגלילי: כל דבר בסופו של דבר – דיברנו על זה מקודם, על הנושא של האיסור על ספקים קטנים לתת הנחות

דוד ביטן: לא, אתה כותב לי איסור גורף על הנחה יביא ליוקר המוצרים כי אסור לתת הנחות נוספות

דוד ביטן:  מה זה הדבר הזה?      

נמרוד הגלילי: זה הצעה שכרגע קיימת בתוך חוק ההסדרים

דוד ביטן: זו הצעה חדשה?     

נמרוד הגלילי: זו הצעה חדשה לחוק ההסדרים

דוד ביטן: נו, מה יהיה? אתם בחוק ההסדרים רוצים להעלות את המחיר, אני מבין, הא? מי נתן את זה, עוד פעם האוצר? מה, התפקיד שלכם זה לתת רגולציה כדי שהמחיר יעלה? אני לא מבין אתכם, למה? אם המחיר עולה אתם מקבלים יותר מס, זה הסיפור? לא מבין את העניין הזה שלכם, באמת

גל ברנס: כמובן שאנחנו בעד להוריד את המחיר

דוד ביטן: אז בכל ההצעות האלה אתה לא מוריד שום מחיר

דוד ביטן:  אתה עושה להם רגולציה שהם לא יוכלו לשבת עם הספקים ולא יוכלו לעשות דברים

דוד ביטן:  אני לא מבין את זה

גל ברנס: קודם כל אנחנו בעד הורדה של רוב הרגולציה אל מול האיזונים של האינטרסים הציבוריים של הצרכן - - -     

דוד ביטן: מה האינטרס פה? למה הכנסתם את זה לחוק ההסדרים?      

גל ברנס: עוד לא הכנסנו לחוק ההסדרים, יש ישיבת ממשלה, הממשלה קובעת - - -      

דוד ביטן: אז מאיפה הוא הביא את זה? בסדר, אנחנו יודעים שהכול יעבור, אף אחד לא קורא את הדברים האלה, אחר כך זה מגיע לכנסת ושם עוברים אחד אחד

דוד ביטן:  בממשלה מה שמתעסקים זה בתקציבים, אתה תסביר לי למה צריך את זה, ריבונו של עולם, אני לא מבין את זה

גל ברנס: אז כמו שאתה אמרת קודם, יש בסוף את השאלה של היכולת של ספקים קטנים לחדור לשוק הקמעונאי

דוד ביטן: הספקים הקטנים בלבד? מה זה קשור - - -     

גל ברנס: אני אסביר

דוד ביטן: מה זה קשור ללתת הנחות נוספות?      

גל ברנס: ספקים קטנים זה לא מכולות, ספקים קטנים זה יצרנים קטנים בשוק או יבואנים קטנים, זה מי שרוצה להביא מוצרים

גל ברנס:  היום יש מצב שניתנות הנחות רוחביות

גל ברנס:  בא יצרן גדול ויש לו סל של מוצרים, מוצר אחד בשוק הטונה ומוצר משוק הפסטה - - -     

דוד ביטן: אבל ברור לך שזה יעלה את המחיר, כן?      

גל ברנס: אנחנו לא חושבים שזה יעלה את המחיר

דוד ביטן: אתה לא נותן אפשרות לתת הנחה

גל ברנס: לא, אנחנו מאפשרים לתת הנחה, אפשר לתת הנחה על החלב והנחה על הטונה והנחה על זה, רק אסור לקשור בין ההנחות באופן שיגרום לקמעונאי להעדיף את הסל הזה אל מול כל מוצר בנפרד של ספקים קטנים

ערן מאירי: אני לא מבין מה זה מפריע

ערן מאירי:  אם בסוף אני יכול לתת מחיר יותר נמוך לצרכן במוצר מסוים אז מה זה משנה איך זה קורה?      

שלום דנינו: לא, הוא צודק, יותר קל - - -     

דוד ביטן: לא, אין בעיה, מקובל, צריך להגן על הקטנים

שלום דנינו: כן, ברור

דוד ביטן: השאלה הגדולה אם אפשר למצוא את הדרך גם להגן וגם לדאוג לצרכן?      

אליהו ברוכי: אני לא הבנתי, כבוד היושב ראש, למה ההנחות שהרשתות מקבלות מהספקים זה מפריע?      

גל ברנס: ההנחות לא מפריעות, רק ההנחות שניתנות כהנחות סל

גל ברנס:  אם עכשיו אני אתן כיצרן הנחה על כל מוצר בנפרד אין עם זה שום בעיה, זה תחרותי, זה טוב לצרכן, זה מוריד מחירים

גל ברנס:  מה זה המושג הזה הנחה? בסוף יש מחיר, ההנחה - - -     

איתן יוחננוף: במקרה של מוצר כמו קוקה קולה זה יכול לעבוד?      

אליהו ברוכי: על איזה אתם הנחות אתם מדברים שבחוק לא מאפשרים לקחת?      

שלום דנינו: ויש בזה הרבה תבונה, מה שהוא אומר, יותר לקל לספק, יותר קל לסופר לעבוד עם ספק אחד שבא עם סמיטריילר עם כל הסחורה פעם אחת, חשבון אחד

דוד ביטן: מה יש אם נחייב אותו בחוק לקנות אחוז מסוים מהמוצרים שהוא מוכר מספקים קטנים ואז פתרתי את הבעיה?    

קריאה: אני ממליץ שתחייבו את הצרכן

גל ברנס: זה כנראה יעלה את המחיר, כי אז אם אני ספק קטן אני אמכור עכשיו בסכום מאוד גבוה אם הוא חייב לקנות ממני

אליהו ברוכי: קודם כל שיקנה ממנו, שידבר איתו קודם כל

דוד ביטן: אבל איך הספק הקטן יעלה את המחיר כשהמחיר של אסם נגיד הוא ממש נמוך בגלל ההנחות?     

גל ברנס: אם אני קמעונאי ואני חייב לקנות - - -      

איתן יוחננוף: זה יעבוד בקוקה קולה?      

דוד ביטן: אז תמצאו דרך - - -     

איתן יוחננוף: בקוקה קולה זה יעבוד? כאילו אם אני אגביל את קוקה קולה אז מישהו אחר ימכור את זה? אם אתם רוצים להגביל מישהו תגבילו את הצרכן

דוד ביטן: רגע, יוחננוף, כולם בזום אז אתה השתלטת להם פה על הישיבה

דוד ביטן:  אני רוצה להבין, למדנו שהנושא של ההנחות, של המבצעים, יש לזה משמעות מאוד גדולה

דוד ביטן:  אתם עכשיו בחוק ההסדרים עושים רגולציה לא לאפשר את זה, בדרכים מסוימות

דוד ביטן:  אתם צריכים לחשוב על דרך לעזור לספקים הקטנים בלי לפגוע בנושא של ההנחות כי זה פוגע במחיר לצרכן

דוד ביטן:  תחשבו על זה שבועיים - - -     

גל ברנס: אנחנו לא חושבים שזה פוגע במחיר לצרכן

דוד ביטן: לא, זה מה שאתם עושים, אני מאוד מצטער

דוד ביטן:  זה בשבוע הבא? עד שבוע הבא הם יבואו, אני הבנתי שכבר יש להם תזכירי חוק

גל ברנס: אנחנו פה כל שבוע

דוד ביטן: אז אני מבקש מכם, אין ספק שהנושא של ההנחות פוגע בצרכן

דוד ביטן:  מניעת ההנחות, מניעת שרשור ההנחות באופן כזה, הנחה על הנחה, פוגע בצרכן

דוד ביטן:  הבנו וצריך באמת להגן על הספקים הקטנים כי יש עוד אינטרסים למדינה ולתעשייה וכו'

דוד ביטן:  אתם צריכים להפעיל את הראש קצת ולחשוב איך פותרים את הבעיה

דוד ביטן:  אני מקבל את מה שאמרת לי שאם אני אחייב אותם לקנות אחוז מסוים מספקים זה יכול להעלות את המחיר של הספק הקטן, אתה צודק

דוד ביטן:  אז תחשבו על משהו, מי פה המומחה שלכם לעניין הזה? משרד הכלכלה, משרד האוצר, רשות התחרות, צריכים לחשוב על דרך כי אני לא מוכן לוותר על ההנחות האלה, לא מוכן לוותר על השרשור של ההנחות לאזרח, לא מוכן

יצחק רבין: אין הגבלה של שרשור הנחות

דוד ביטן: לא יודע, שרשור הנחות זה הנחה ועוד הנחה

יצחק רבין: אין שום הגבלה על הנחה

דוד ביטן: אבל זאת עובדה, יש את זה בחוק ההסדרים

יצחק רבין: ההנחה קשורה למצרך

דוד ביטן: הכנסתם את זה לחוק ההסדרים, על מה אתה מדבר?      

יצחק רבין: ההגבלה היא הנחות שיכולות לפגוע בתחרות ולא על המחיר

דוד ביטן: מה, באמת? נו, כל הזמן בשם התחרות אתם פוגעים בתחרות

דוד ביטן:  זה מה שאתם עושים

גל ברנס: התחילו פה את הדיון בזה שתחרות מורידה את המחירים

דוד ביטן: אבל היא לא מורידה

דוד ביטן:  היא מורידה לפעמים ולפעמים היא מעלה, זו התוצאה

יצחק רבין: היא לא יכולה להעלות מחיר

גל ברנס: לפחות העמדה המקצועית שלנו זה שתחרות מורידה מחירים

דוד ביטן: בסדר, עמדה מקצועית, אבל אתה יודע שאני אביא לפה צרכנים והם יגידו לך איך המחירים ירדו

דוד ביטן:  אתה רוצה לראות? הנה עכשיו העוף עולה ב-45%, על מה אתם מדברים? תגידו לי

דוד ביטן:  עזוב אותך נו

גל ברנס: אם יש שוק לא תחרותי בישראל זה שוק העוף

דוד ביטן: פעם מכרו בשקל עוף, בשקל, נכון?      

יצחק רבין: שוק העוף זה לא שוק תחרותי

גל ברנס: זה שוק שמנוהל בקרטל

דוד ביטן: אז איפה אתם? למה אתם לא מביאים את זה בחוק ההסדרים?      

איתן יוחננוף: כן, למה אתם לא נכנסים בזה? למה זה לגיטימי? הרי במקום אחר היו יושבים על זה בכלא

דוד ביטן: יש בנושא של העוף? הנה יש משהו

דוד ביטן:  עוד לא קיבלנו את זה, אבל יש

קריאה: הנושא של תחרות יכולה - - -     

איתן יוחננוף: למה? אני רוצה שיחריגו אותי גם

דוד ביטן: ח"כים, אתם רוצים להגיד משהו?      

שלום דנינו: אני אומר, במה שאומר האוצר, כל העניין הזה של המסחר, ספקים, קמעונאים, הוא באמת נושא מאוד מורכב שיש בו הרבה נוסחאות רגישות ומה שאומר האוצר זה שיעשו הנחה על קופסת הטונה, אבל להעמיד את התחרות הזאת - - -      

דוד ביטן: הבנו

דוד ביטן:  עכשיו אנחנו נשמע קצת - - -      

שלום דנינו: אני רק רוצה להשלים

שלום דנינו:  מה שהאוצר אומר, בבקשה בואו תחרות על קופסת טונה של ספק קטן מול קופסת טונה של ספק גדול

שלום דנינו:  ברגע שאתם עושים חבילה של הנחות אתם בעצם מבטלים את התחרות של ראש בראש ובעניין הזה אני חושב שזו נקודה שהיא לטובת העסקים הקטנים ולטובת הצרכן

שלום דנינו:  זה לא רעיון רע

דוד ביטן: אני מבין שב-23

דוד ביטן: 2 אתם מאשרים את התקציב, נכון?      

קריאה: הדיון בממשלה

דוד ביטן: אתם מתחשבים במה שאנחנו אומרים או שזה אוויר מה שאנחנו אומרים לכם? אז אני אומר לכם דבר מאוד פשוט, אנחנו כחברי כנסת הפעם, אם לא יהיה מענה לנושא של יוקר המחיה, אנחנו לא נצביע בעד התקציב, ולא משנה אם אנחנו קואליציה או אופוזיציה

דוד ביטן:  אז תחשבו גם על מה שאנחנו אומרים, תחשבו טוב, גם אם יהיו בחירות

דוד ביטן:  כי אנחנו נבחרנו גם על הנושא של יוקר המחיה וזה לא יכול להימשך, הנושא הזה לא יימשך

דוד ביטן:  אז תחשבו טוב כי אתם לא מאפשרים לנו אפילו לדון, אתם כבר מאשרים תקציב עם כל הדברים של התקציב, חוק הסדרים, הכול טוב ויפה, אבל זה לא יכול להיות, הדבר הזה

דוד ביטן:  אני אומר את זה למשרד האוצר וגם שראש הממשלה ישמע ושר האוצר ישמע

שלום דנינו: ואני מחזק את דוד ואני אומר לכם שאם אנחנו נרגיש שהוועדה הזאת לא תורמת כלום אנחנו נזדכה עליה אצל יושב ראש הכנסת, נגיד לו שאין טעם להטריח כל כך הרבה אנשים

דוד ביטן: אני כבר רואה

דוד ביטן:  למשל בחשמל, ביקשתי מכם שאתם תממנו את העלייה של ה-7

דוד ביטן: 5%, עלייה מזה שאתם גובים מס על הרכבים החשמליים, חלק מהעלייה קשור לזה, ואתם לא מתחשבים במה שאנחנו אומרים אז לא יהיה תקציב

דוד ביטן:  רבותיי, אתם לא מבינים את זה, לא יהיה תקציב

דוד ביטן:  אנחנו באנו על יוקר המחיה, זה אחד הדברים הכי משמעותיים היום לאזרח הקטן, לא עכשיו כל הקשקושים האחרים

דוד ביטן:  אז תחשבו על זה

דוד ביטן:  אני אארגן חברי כנסת שלא יהיה תקציב

שלום דנינו: ולא מבקשים יותר מדי

דוד ביטן: אתם יודעים שאתם בסוף תתקפלו כי אני יכול לארגן, גם אופוזיציה וגם קואליציה

דוד ביטן:  אז חבל לכם, חבל לכם על זה

גל ברנס: אז אני אגיד רק שלו"ז התקציב קבוע בחוק יסוד

דוד ביטן: אנחנו ניתן עכשיו לכולם לדבר, אין בעיה, אבל אני מבקש אותו דבר, אנחנו לא נספיק, בגלל המהירות שאנחנו צריכים פה לדון וזה, אנחנו נקים עוד פעם ועדה מצומצמת

עידית חנוכה: אז אולי תקים צוות

דוד ביטן: אז אמרתי צוות

דוד ביטן:  זה לא ועדה, את מתעקשת שזה יהיה ועדה

דוד ביטן:  זה צוות של ח"כים שצריך לדון ולהגיש לנו המלצות

דוד ביטן:  קודם כל נתחיל מזה שהנושא של המע"מ על המוצרים המפוקחים, צריך לשקול לבטל את זה

דוד ביטן:  לא יודע מה העלות של זה, כי זה לא הגיוני שיגבו מע"מ על מוצר מפוקח, על חלב מפוקח שזה הולך לאנשים הקטנים, שיחייבו אותם במע"מ

דוד ביטן:  מה קרה? אני לא מבין, מה ההבדל בין זה לבין ירקות ופירות? מה, בגלל שזה היסטורי וזה לא היסטורי?      

אליהו ברוכי: כבוד היושב ראש, אפשר לבקש את הנתון הזה, כמה המע"מ על המפוקח?      

גל ברנס: אנחנו יכולים לנסות לבדוק, אני לא בטוח ש - - -     

איתן יוחננוף: אני אתן לכם את זה, מה הבעיה?      

קריאה: בסביבות 400 מיליון

דוד ביטן: נו, מה זה 400 מיליון? רק בגלל העיקרון? יש להם עיקרון שלא להפחית את המע"מ, שהמע"מ חייב להיות אחיד, זה עיקרון

דוד ביטן:  אין את זה בחו"ל, דרך אגב, בחו"ל המע"מ הוא לא אחיד, הוא לכל מיני מוצרים

דוד ביטן:  פה אתם יש לכם כללים שאף אחד לא יכול לזוז מהם, אבל אתם לא נותנים לנו משהו אחר

אליהו ברוכי: היושב ראש, אפילו מידע אין לנו כמה זה המע"מ על המוצרים המפוקחים

דוד ביטן: אז בוא נגיד, מכל מה שכתבו לנו, יש את הנושא של המע"מ על מוצרים מפוקחים, שצריכים לבחון את זה, יש את הנושא של סימון מחירים, שזה מעלה את המחיר בצורה רצינית, והאפשרות של הסופרים לנהל משא ומתן אמיתי עם הספקים הגדולים, כולל הנחות

דוד ביטן:  אלה הנושאים שיכולים להוריד את המחיר

דוד ביטן:  בינתיים לא קיבלתי מכם איך המחיר יירד כי אתם אלופים בלהגיד לי שזו התחרות

דוד ביטן:  אז לא מקובל עליי התחרות, מקובל עליי שאתם תגידו לי איך המחיר יורד

דוד ביטן:  בלי זה לא עשינו כלום

דוד ביטן:  בסוף אנחנו נוריד לכם את המע"מ ואתם תעלו את המחירים למוצרים אחרים

איתן יוחננוף: אתה מדבר על תהליכים

איתן יוחננוף:  ברגע שאתה אומר בוא נפתח לכם את התחרות מול הספקים זה תהליך, זה לא קורה ביום

דוד ביטן: בסדר, נעשה את זה שלושה חודשים, מה? אתה כבר מנהל משא ומתן איתם שנים

אליהו ברוכי: הוא לוקח דוגמה, אבל המע"מ זה כן בלחיצת כפתור

דוד ביטן: אבל זה לא מספיק

איתן יוחננוף: המע"מ חד משמעית, אני מתחייב לזה חד משמעית

דוד ביטן: ברוכי, תיקח אתה את המשימה של הצוות המצומצם שתוך שבועיים-שלושה תביא לנו - - -      

איתן יוחננוף: דוד, אני רוצה לחזק אותך בנושא המע"מ

אליהו ברוכי: אתם מדברים פה על הרבה דברים - - -     

שלום דנינו: תגיד לו מדויק, מה אתה רוצה?      

דוד ביטן: אנחנו רוצים לגבי הרשתות הגדולות דברים שיכולים או ברגולציה או בזה שיורידו את המחיר

אליהו ברוכי: אבל הצעות קונקרטיות

דוד ביטן: לא, תדון בזה

דוד ביטן:  אין בעיה, תדון, לא נספיק פה

איתן יוחננוף: דוד, אני רוצה לחזק אותך בעניין המע"מ

איתן יוחננוף:  נתון של ה-OECD - - -     

דוד ביטן: מה אתה רוצה להגיד? מע"מ, אתה חייב להוריד את המחיר כי זה מחיר מפוקח

איתן יוחננוף: לא, אני לא מדבר עליי, אני מדבר איתך על המצב בעולם

איתן יוחננוף:  ה-OECD, 9%

דוד ביטן: כן, הבנתי שבכל העולם יש מחירים אחרים, אתם יש לכם איזה עיקרון

איתן יוחננוף: אני מדבר על ה-OECD, הוא 9% מע"מ על כל ענף המזון

דוד ביטן: העיקרון טוב ויפה, עדיין המחירים פה עולים ועולים ועולים

דוד ביטן:  אז איפה אתם? מה, זה לא אחריות של האוצר ושל משרד הכלכלה? הרשות לתחרות היא לא קשורה, היא בעד תחרות, לא משנה, עולה המחיר, יורד המחיר, הם בעד זה

גל ברנס: המע"מ זה אחריות האוצר

גל ברנס:  אנחנו מקבלים תשבחות מאוד גדולות מכל הגופים הכלכליים הבין-לאומיים, ה-IMF, ה-OECD והבנק העולמי

איתן יוחננוף: אז למה ה-OECD 9% על מזון ולמה אנחנו 17%?      

גל ברנס: אני אשמח להשלים

דוד ביטן: תשבחות על מה?      

גל ברנס: על זה שהמע"מ פה אחיד

דוד ביטן: בטח, ברור, כל משרדי האוצר בעולם רוצים שהמע"מ יהיה אחיד, הם לא רוצים את החלוקה הזאת

דוד ביטן:  זה ברור, אני לא אומר לך שלא

גל ברנס: בסוף כל עוד רוצים תקציב מאוזן אז אם מורידים הכנסות במע"מ מעלים הכנסות במשהו אחר

איתן יוחננוף: אבל זה לא נכון מה שאתה אומר, רק מסיבה אחת, שזה פונה לאוכלוסייה החדשה

איתן יוחננוף:  אם אתה נוגע במוצרי בסיס זה הולך לאוכלוסייה החלשה

דוד ביטן: לא, ההכנסות עולות כל הזמן, זה לא נכון

דוד ביטן:  עובדה, בשנה הזאת, 2022, ההכנסות עלו בעשרות מיליארדים

דוד ביטן:  אז מה, לא לקחתם את זה בחשבון ואז התחלתם לחלק, אבל במע"מ אתם לא תיגעו

דוד ביטן:  חילקתם לזה וחילקתם לזה, תכלס המחיר לא ירד

דוד ביטן:  אז מה אתם רוצים? אני לא מבין, שהמחיר לא יירד אף פעם?      

גל ברנס: על מוצרים ברי קיימא זה - - -     

דוד ביטן: על זה קיבלתם תשבחות, שהמחיר עולה כל הזמן במדינה?      

אליהו ברוכי: כבוד היושב ראש, אני חושב שחשוב לחדד את הנקודה הזאת, שמע"מ על מוצרים מפוקחים, בסוף זה האוכלוסייה הכי חלשה שיש

דוד ביטן: ברור, מי קונה חלב?     

אליהו ברוכי: כל 1% שם זה ישר לכיס שלהם

דוד ביטן: איפה ש"ס? תגיד לי

אליהו ברוכי: הנה פה איתנו, כל הזמן

דוד ביטן: אתם נלחמים על זה, אז תילחמו באמת

דוד ביטן:  תילחמו על זה

דוד ביטן:  שיבוא דרעי ויגיד שהוא לא מאשר את התקציב - - -     

אליהו ברוכי: אבל זה קשור רק להם?      

דוד ביטן: לא, הם אחראים על ה - - -      

אליהו ברוכי: עזוב, אתה לא אחראי? אני לא אחראי?      

דוד ביטן: גם אני אחראי

אליהו ברוכי: אז ביחד

דוד ביטן: גם אתה, אבל הם יותר יכולים, יש להם 11 מנדטים, הם יכולים ללחוץ

דוד ביטן:  תלחצו

דוד ביטן:  תאמין לי, אם האוצר נתן 53 מיליארד שקל ל - - -     

אברהם בצלאל: שלחת את האוצר לגבי ה-7

אברהם בצלאל: 5%, לא חזרו עם תשובות, בינתיים כל הדיונים פה, לצערי - - -     

דוד ביטן: לא, הם יחזרו

דוד ביטן:  53 מיליארד שקל נתתם בשנה שעברה בתקציב בחלוקה מסוימת לרע"מ, זה בסדר

דוד ביטן:  53 מיליארד היה לכם לתת, לא אמרתם אין תקציב, יש לנו הכנסות, הוצאות

דוד ביטן:  אז אני אומר לכם, ביוקר המחיה אתם צריכים לשים יד לכיס, אין מה לעשות

דוד ביטן:  לפחות כמה שנים עד שהשוק יתיישר, בגלל אוקראינה ובגלל כל מיני דברים, אבל תשימו

דוד ביטן:  הקורונה, זה כבר לקחו הלוואות, עכשיו מחזירים אותן

דוד ביטן:  אחת הבעיות זה שמשלמים ריבית על הלוואות

דוד ביטן:  אמרו שלקחו, אבל הריבית על ההלוואות כמה היא היום? 45 מיליארד בערך בשנה? כמה הריבית? קראתי בעיתון

גל ברנס: אני לא יודע

דוד ביטן: אתם משלמים בתקציב הרבה מאוד כסף על הריבית, אבל בסדר, אנחנו מודעים לזה

דוד ביטן:  אוקיי, עכשיו מישהו רוצה להוסיף משהו? בבקשה, נא להתחיל מפה, אבל קצר

רוני סטריאר: קצר מאוד

רוני סטריאר:  קודם כל אני מרגיש נורא רע בדיון הזה בגלל שזה נראה לי כמו לנהל משא ומתן בין האסיר לבין בעל ה – הם פשוט מאוד חזקים

רוני סטריאר:       אני אציג את עצמי, שמי רוני סטריאר, פרופ' באוניברסיטת חיפה, יושב ראש המועצה הלאומית לביטחון תזונתי, זה גוף סטטוטורי שקם בתוך חוק, הוא יושב במשרד הרווחה, יש בו נציגים של כל המשרדים

דוד ביטן: אז עם מי אתה רוצה שננהל משא ומתן, עם עצמנו? מה אתה רוצה? לא הבנתי

רוני סטריאר: אני מדבר עכשיו מאוד נרגש, כי אני פעם ראשונה מדבר פה בוועדה, בשם באמת חצי מיליון משפחות שחיות בחוסר ביטחון תזונתי ואני שואל את עצמי כל הזמן מה הם היו אומרים פה, מה הם היו אומרים לכם פה

רוני סטריאר:  אני חושב שהם היו אומרים שהדיון כאן הוא לא רלוונטי לאותם אנשים

רוני סטריאר:  זה לא גרושים, המשפחות האלה מתקשות להגיע לסוף החודש ולהאכיל את המשפחות שלהם

רוני סטריאר:  מה שהם היו מצפים מהדיון הזה וממך, היושב ראש, זה שתצא מהקופסה ולא תדבר - - -     

דוד ביטן: יצאתי מהקופסה

רוני סטריאר: אז אני אגיד לך, תעשה מה שרוטמן עושה - - -     

דוד ביטן: לא, אבל תבחין, פרופ', רגע רגע - - -     

רוני סטריאר: תן לי להגיד

דוד ביטן: תבין, יש לנו סמכויות מסוימות לוועדה, אנחנו לא מטפלים בכל הבעיות במדינה

דוד ביטן:  אנחנו לא מטפלים, לא בביטוח לאומי ולא בביטחון תזונתי ולא כלום

דוד ביטן:  כרגע מה שאנחנו עושים, זה לא ישיבה ראשונה, אתה לא היית בכל הישיבות, ביוקר המחיה, אחד לאחד מפצחים את זה

דוד ביטן:  אחד הדברים זה באמת הסופרים, להם גם יש בעיות, שהם יכולים להוריד את המחירים מול הממשלה

רוני סטריאר: אני מדבר על הסופר

רוני סטריאר:  אני מבקש ממך, כמישהו שבאמת תמיד היה רגיש, גם למשפחות האלה וגם לפריפריה, תצא מהקופסה

רוני סטריאר:  למשל, אני אתן דוגמה

רוני סטריאר:  המדינה תיזום רשת חברתית שתתחרה באנשים האלה החזקים ביותר, בעיקר זה יהיה מחירים של הסל הבריא שמשרד הבריאות פרסם

דוד ביטן: זה העמותות עושות, דרך אגב

רוני סטריאר: לא, העמותות לא עושות את זה

דוד ביטן: המדינה לא יכולה לעשות

רוני סטריאר: המדינה יכולה לעשות את זה

רוני סטריאר:  אם תצא מהקופסה המדינה יכולה לעשות את זה

דוד ביטן: המדינה, שתקים סופרים אתה רוצה?      

רוני סטריאר: לא, מכרז

רוני סטריאר:  מכרז לרשתות שמתחרות עם הקבוצה הזאת על בסיס של סל מזון חברתי ובריאותי

רוני סטריאר:  אני אומר לך, פשוט חשבנו, קידשנו את נושא התחרות

רוני סטריאר:  נושא התחרות הוא לא קדוש, הם מנהלים את התחרות, לא אנחנו

רוני סטריאר:  אני מדבר בשם 20% מהשוק הישראלי שיכול פשוט להוריד את המחירים אם אנחנו ניזום את הדברים האלה

רוני סטריאר:  השווקים נעלמו, השווקים הסיטונאיים גם נעלמו, התחרות ממש ממש לא קיימת בישראל

רוני סטריאר:       דיברתם על נושא של שכר מינימום

רוני סטריאר:  שכר המינימום בישראל הוא עדיין מאוד נמוך, למרות כל העליות

אליהו ברוכי: הוא בושה וחרפה

רוני סטריאר: הוא בושה וחרפה

רוני סטריאר:  הקופאיות שלכם, עובדי הניקיון שלכם - - -     

אליהו ברוכי: אל תאשים אותנו, תוציא את זה, תעלה את המחיר

רוני סטריאר: אני לא הפרעתי

רוני סטריאר:  העובדים שלכם צריכים לעבוד 145 שעות בחודש בשביל לשלם רק את הסל המומלץ על ידי משרד הבריאות

רוני סטריאר:  זה בושה וחרפה במדינה כמו ישראל, בושה וחרפה שחודש שלם אנשים שאתם מעסיקים צריכים לעבוד חודש שלם בשביל לשלם את הסל הזה

רוני סטריאר:  ופה על מה מדברים? על להוריד פה 1% פה, 1% שם? אם המדינה באמת הייתה רוצה לעשות רפורמה היא הייתה עושה רפורמה - - -     

דוד ביטן: אוקיי, תודה, אדוני

דוד ביטן:  אז קודם כל אני רוצה להגיד לך דבר אחד מאוד פשוט

דוד ביטן:  אני מסכים איתך שאנחנו צריכים לשפר את המצב של העוני במדינת ישראל, אין ויכוח, השאלה הגדולה שיש לנו כרגע זה בדיון הזה, מה, אתה רוצה שהם יעלו את המחיר?      

רוני סטריאר: לא

דוד ביטן: אז אני לא מבין את זה

דוד ביטן:  אנחנו מדברים על הפחתת המחיר, בהפחתת המחיר הזאת אנחנו חייבים להתייחס לדברים שמפריעים להם ומעלים את המחיר

דוד ביטן:  אין ספק שרגולציה מעלה את המחיר, אין ספק שכל מה שקשור לממשלה מעלה את המחיר

דוד ביטן:  גם הם נלחמים איתם על דברים מסוימים, ובצדק, לכן ניסינו לראות איך המפגש הזה מתיישר עם העניינים האלה כדי שהם יורידו? הם יורידו והמכולות יורידו וכולם יורידו, בסוף זה משפיע גם על האיש הקטן בקצה שסל הקניות שלו יהיה יותר נמוך, אז אני לא חושב שזה סותר את מה שאמרת

רוני סטריאר: אבל בינתיים זה 40% מ - - -     

דוד ביטן: רגע, אני לא בעד שהממשלה תתחרה בסופרים ולא בזה, זה לא נותן שום דבר

דוד ביטן:  מה שכן אמרנו, וגילינו את זה בישיבות קודמים, בדיונים, שיש בעיה בפריפריה, ששם יש נגיד רשת אחת ואז היא מקפיצה את המחירים ודווקא בפריפריה המחירים יותר גבוהים מאשר במרכז

דוד ביטן:  זה דבר שדיברנו עליו וביקשנו מהמינהל – מתי הם צריכים להביא לנו את התשובה לזה?      

עידית חנוכה: הם נמצאים כאן

דוד ביטן: המינהל, מה הם טוענים? הם מוכנים לפתוח בשדרות, אבל הם לא יכולים לקבל קרקע לפתוח סופר ואז תהיה שם תחרות

דוד ביטן:  אז אמרנו שיעשו מכרז ייעודי לסופרים

טלי מורלי: טלי מורלי, מנהלת אגף שיווק ברשות מקרקעי ישראל

טלי מורלי:  אנחנו כבר לא מינהל, אנחנו רשות

דוד ביטן: בסדר, אז אני מתנצל שקראתי לכם מינהל

דוד ביטן:  העיקר תוציאו מכרז ייעודי לסופרים במקומות האלה

טלי מורלי: לא, צריך להביא את העובדות כמו שהן

טלי מורלי:  אנחנו מוציאים את המכרזים האלה, מכרזים למסחר, מי שקובע את הייעוד של הקרקע זו התכנית, זה לא הרשות

דוד ביטן: מה זה משנה? אם זה למסחר הם יכולים לפתוח, מה הבעיה?      

טלי מורלי: לא, הרשות לא יכולה להגביל את המכרז - - -     

דוד ביטן: לא, לא, לא

דוד ביטן:  הבנתי, אתם חושבים שאתם המדינה

דוד ביטן:  אז אני אומר לכם שאתם יכולים להוציא, תגידו ליועצים המשפטיים שלכם, בגלל שיש בעיה בפריפריה שיש סופר אחד, אם יש בירוחם סופר אחד אז הוא יכול למכור באיזה מחיר שהוא רוצה, הם בעצם צרכנים שבויים

דוד ביטן:  תעשו ישיבה בעניין הזה ותנו לנו תשובה, תוציאו מכרז רק לסופר, ואז אם לדוגמה יש שם שופרסל אז יוחננוף יתחרו

טלי מורלי: המכרז יוצא לפי התכנון, אתה רוצה לדלג על השלב התכנוני?      

דוד ביטן: לא, אני לא רוצה, כי זה למסחר

טלי מורלי: אי אפשר לעשות את זה

דוד ביטן: לא נכון

איתן יוחננוף: אבל אפשר לעשות את זה יחד עם הרשויות המקומיות, זה לא סיפור גדול

דוד ביטן: אם זה למסחר אפשר להקים סופר, על מה את מדברת? תגידי לי

טלי מורלי: אפשר, נכון

דוד ביטן: אז תעשו מכרז, בירוחם אמרו לנו שיש רק סופר אחד, אני לא יודע מי החברה, אז תוציאו מכרז רק לסופר, שהם יתחרו ביניהם על הקרקע

דוד ביטן:  מה, הם צודקים, מה את רוצה שהם יעשו? אנחנו מבקשים מכם תשובה, עם כל הכבוד זה לא תשובה להגיד לנו אי אפשר כי זה למסחר

דוד ביטן:  אני לא מבין את התשובה הזו, אפשר להוציא מכרז ייעודי

טלי מורלי: לא, לא, אם תיתן לי אני אגיד את התשובה המלאה

דוד ביטן: אז תני לי תשובה מלאה

טלי מורלי: המכרזים יוצאים בהתאם לייעוד שהתכנית קובעת, המכרזים גם יוצאים בהתאם להחלטות של מועצת מקרקעי ישראל, המכרזים - - -     

דוד ביטן: זה הבנתי, שזה לפי החלטות

טלי מורלי: לא, אבל אני לא סיימתי

דוד ביטן: אז תשנו את ההחלטות

טלי מורלי: הם יוצאים עם זכויות עתידיות

טלי מורלי:  המגמה היום היא לתת את המכרזים האלה, לשווק אותן עם זכויות עתידיות, מה שאומר שגם אם כרגע אנחנו נגביל תהיה ליזם אפשרות לעשות שינוי ואז לא השגת כלום ולכן - - -     

דוד ביטן: לא, אבל אין קרקע

דוד ביטן:  הוא מתחרה עם עוד אנשים, על מה?      

טלי מורלי: ולכן נכון עוד יותר לתת לרשויות המקומיות את האפשרות להגביל את זה בשלב ההיתר

דוד ביטן: לא, אני לא ממתין לכם, תסלחי לי

דוד ביטן:  תגידי לי, מי יכול לתת לי את הפרוגרמה בעיירות פיתוח וגם במקומות של המגזר הלא יהודי, איפה צריך מכרזים כאלה? תנו לי את זה, אם אתם לא מוכנים אנחנו נחוקק חוק בעניין הזה, אנחנו נוריד את המחירים ולא יעזור לכם כלום

דוד ביטן:  לא יעזור לבירוקרטיה שום דבר, אני אומר לכם

טלי מורלי: אנחנו מוכנים לכל דבר שמקדם - - -     

דוד ביטן: מה מקדם? תגידי לי מה מקדם

טלי מורלי: העניין הוא לעשות נכון

טלי מורלי:  רשות מקומית מודעת לצרכים של כל מקום ולכן - - -     

דוד ביטן: לא נכון

דוד ביטן:  לא, אתם יכולים

דוד ביטן:  אני לא מדבר על תב"ע

דוד ביטן:  תב"ע בסדר, לא

טלי מורלי: רשות מקומית יכולה לעשות את זה בשלב הרישוי

דוד ביטן: תגידי לי, מה, אנחנו לא מבינים בזה קצת? בסדר, איפה שאין תב"ע אל תפרסמו מכרז, אבל איפה שיש תב"ע תפרסמו מכרז, מה זאת אומרת? אני לא מבין

טלי מורלי: הרשות המקומית לא תיתן היתר, רק לצרכים - - -      

דוד ביטן: לא, בירוחם תפרסמו מכרז שיתחרו – כמה דונם צריך לסופר?      

איתן יוחננוף: בערך 20 דונם

דוד ביטן: תפרסמו מכרז בירוחם ל-20 דונם רק לסופרים

דוד ביטן:  אם אף אחד לא יגיש אין לי מה להגיד

טלי מורלי: מי הגורם שיקבע איפה צריך סופר? יוחננוף?      

דוד ביטן: איפה שאין, איפה שיש אחד

אליהו ברוכי: מי קבע את ייעודי הקרקע שם? מי שמגביל אתכם בשיווקים?      

טלי מורלי: גורמי התכנון

אליהו ברוכי: אז שהוא יקבע גם את זה

טלי מורלי: הרשות המקומית יודעת מה חסר בתחומה, זה מה שאני מנסה לומר

דוד ביטן: הם לא רוצים, הם רוצים לפרסם מכרז כללי

טלי מורלי: צריך לעשות את זה נכון, אבל הרשות המקומית היא שיודעת מה חסר בתחומה והיא יכולה לעשות את זה - - -     

אליהו ברוכי: צריך להזמין לפה את מינהל התכנון שיבואו לפה גם

דוד ביטן: אני לא מבין, אתם חיים במדינה הזאת? לא, רשות מקרקעי ישראל חיה במדינה?     

טלי מורלי: אני נותנת פתרונות - - -     

אליהו ברוכי: או שאתם תפנו למינהל התכנון

דוד ביטן: אתם לא נותנים פתרון, אין פתרון

דוד ביטן:  לא נכון

טלי מורלי: מינהל התכנון, הוא מגדיר את המסחר כמשהו כולל

טלי מורלי:  אם מינהל התכנון יצמצם את זה למשהו ספציפי באותו המקום זו אופציה אחת

טלי מורלי:  האופציה האחרת היא שהרשות המקומית היא זו שנותנת היתר בנייה והיא תגביל את היתר הבנייה - - -      

דוד ביטן: זו התשובה שלכם?      

אליהו ברוכי: הרשות המקומית לא יכולה להגביל את ההיתר אם בשלב התכנון לא עשו את זה

דוד ביטן: זו התשובה שלכם, נכון?      

אליהו ברוכי: הרשות המקומית לא יכולה להגביל את ההיתר אם בשלב התכנון לא הגבילו אותו

אליהו ברוכי:  זה לא נכון, אז שרמ"י יפנו למינהל התכנון לתכנן ייעודי לסופרים

דוד ביטן: התשובה הזאת לא מקובלת עליי

דוד ביטן:  אני מבקש שבעוד שבועיים תזמיני לפה את מנכ"ל המינהל

דוד ביטן:  אני לא מוכן לוותר לכם

דוד ביטן:  אתם תפרסמו מכרזים בעיירות פיתוח רק לסופרים, איפה שאין, איפה שיש אחד

דוד ביטן:  מילא שיהיו שניים שיתחרו ביניהם, אבל אחד? אחד שמוכר כמה שהוא רוצה? המחיר בעיירות פיתוח יותר גבוה מהמחיר במרכז הארץ, תגידו לי, אתם נורמליים?      

איתן יוחננוף: והם מרוויחים פחות בממוצע, 20% פחות בממוצע מרוויחים בפריפריה, דוד

דוד ביטן: מה זה הדבר הזה? אתם מדברים ברצינות? קודם כל תב"ע למסחר, אתם יכולים להקים גם בתב"ע למסחר, נכון?      

איתן יוחננוף: ברור

דוד ביטן: נו מה? אני לא מבין מאיפה את ממציאה את הדבר הזה, מה זאת אומרת?      

איתן יוחננוף: אבל צריך גם קצת תמריצים כי יש בעיה עם זה, ברשויות הקטנות צריך תמריצים לדברים האלה, לא סתם לא מגיעים לשם

דוד ביטן: בסדר, האוצר פה

דוד ביטן:  מה זה לא סתם? אנחנו נילחם על זה

קריאה: אתה בא למצפה רמון, יש שם 6,000-5,000 תושבים

דוד ביטן: אז אתה לא חייב להקים - - -      

קריאה: תן להם הנחה במס הכנסה חמש שנים כמו לאינטל

איתן יוחננוף: למה לאינטל כן? למה לאינטל נותנים חמש שנים מס הכנסה ב - - -     

דוד ביטן: סליחה רגע, יוחננוף, אל תקים 2,500 מטר, תקים 500 מטר, סופרים קטנים אמרתם?      

איתן יוחננוף: להגיע עם כל מערך התפעול למצפה, יש לזה עלויות

איתן יוחננוף:  אני אומר לכם שאם אתם רוצים שזה יקרה תנו תמריצים

דוד ביטן: בסדר, יכול להיות שאתה צודק

איתן יוחננוף: זה לא מסובך לתת תמריצים ל-6,000 איש

דוד ביטן: זה האוצר

דוד ביטן:  תן תמריצים, הוא צודק

אליהו ברוכי: כבוד היושב ראש, נמצא פה חבר הכנסת אברהם בצלאל, הוא יושב ראש הוועדה לפריפריה

איתן יוחננוף: תן הנחה במס לחמש שנים, אתה תראה שיבואו

דוד ביטן: תנו בהתחלה לפחות איזה תמריץ למישהו לפתוח בירוחם, במצפה רמון

דוד ביטן:  זה לא הגיוני ששם המחיר יהיה יותר גבוה מהמחיר בראשון ובתל אביב

דוד ביטן:  בשביל מה אתם פה? אני לא הבנתי, רק לגבות כסף? אמנם אתה אגף התקציבים, אגף התקציבים מטרתו להכניס ולהוציא את הכספים, אבל עדיין, תתחשבו גם בפריפריה

דוד ביטן:  זה לא רק דיבורים בעלמא

דוד ביטן:  בעוד שבועיים אנחנו נדון רק בזה, תזמיני את מנכ"ל המינהל, אני רוצה שהוא יבוא לפה

דוד ביטן:  מי עוד שם קובע?      

טלי מורלי: זה מועצת מקרקעי ישראל, שר השיכון

דוד ביטן: תזמיני את שר השיכון, או מנכ"ל משרד השיכון

דוד ביטן:  אני לא יודע אם יש מנכ"ל חדש

טלי מורלי: יש

דוד ביטן: תזמיני גם את ראש עיריית ירוחם ועוד שניים שלושה ראשי ערים שהם צריכים סופר ושיבדקו לי בממ"מ את המחירים

עידית חנוכה: בשבועיים?      

דוד ביטן: לא יודע, שיעשו מאמץ, יש להם שם הרבה עובדים, מה הבעיה? שיבדקו את העניין, אני רוצה לדעת מחירים במקומות האלה ומה ההשפעה של זה שאין סופר

דוד ביטן:  זה שאין סופר ברור לי, הם קונים במכולת במחיר פי אחד וחצי, פי שניים מהם, אבל איפה שיש סופר מה ההשפעה של המחיר

דוד ביטן:  עם כל הכבוד לרגולטורים, אתם צריכים להבין, אתם צריכים פה להיכנס לתמונה הזו, אחרת המחירים לא יירדו בשום מקום

דוד ביטן:  אנחנו נעשה את אותו דיון בעוד שנה ואותו דיון יעשו בעוד שניים, ואותו דיון בעוד ארבע שנים, ואתם ממשיכים בשלכם, גובים כסף, מחלקים איך שאתם רוצים, הכול בסדר

דוד ביטן:  אתם עושים עבודה, אני לא אומר שלא, זה התפקיד שלכם, אבל גם לנו יש תפקיד בעניין הזה

איתן יוחננוף: מנכ"ל ויקטורי ומנכ"ל מחסני השוק ישמחו לדבר

דוד ביטן: אבל דיברתם בשבילם, לא?      

דוד ביטן: אני חושב שיש להם גם מה להציג והם נמצאים בזום

דוד ביטן: אני לא יודע, אם הם חוזרים על הדברים אין צורך שיציגו

דוד ביטן:  אתם דיברתם, שופרסל דיברו ויוחננוף דיברו

עידית חנוכה: נציג מועצת התלמידים

דוד ביטן: רגע, פה בסבב הזה, אבל קצר

איתי אטר: פרופ' איתי אטר, אוניברסיטת תל אביב

איתי אטר:  תחום המחקר שלי זה יוקר מחיה ובפרט ענף המזון, חלק גדול מהמחקרים שלי זה על חוק המזון ועל נושאים שקרו

איתי אטר:  אני מאוד מודה לך, היושב ראש, על הישיבה הזאת ואחרות, קצת פרופורציה על מה שהולך לקרות מבחינת מחירים

איתי אטר:       בחודש האחרון מחירי אסם ברשתות כמו יוחננוף ומגה עלו ב-12% עד 14%, יוניליבר מאמצע ינואר ברמי לוי ושופרסל עלו המחירים ב-8%-7%

איתי אטר:  זה רק ההתחלה והמחירים צפויים עוד לעלות

איתי אטר:  אפשר לחשוב על עליית שער הדולר שתתורגם לעלייה ביבוא, אפשר לחשוב על הסרת מחירי החלב והביצים

איתי אטר:  אם ב-2022 הייתה יכולת לעצור את הדברים, נראה שעכשיו נפרץ איזה שהוא סכר

דוד ביטן: שיהיה מצב יותר גרוע, אתה אומר

איתי אטר: יהיה יותר גרוע

איתי אטר:  אני יכול לגעת בהרבה מאוד נקודות פה, אני לא רוצה להרחיב, אני כן רוצה לגעת בנקודה שלא נגעו בה, ואחת הסיבות או סיבה מרכזית לכך שאנחנו רואים את פריצת סכר עכשיו, בניגוד למה שקרה ב-2022, שתשומת הלב הציבורית והתקשורתית והממשלתית הלכה למקום אחר ואנחנו יודעים לאיזה מקום היא הלכה והעובדה שלא מדברים על זה בתקשורת ובעיתונות כי יש דברים אחרים שמעסיקים, זה מה שמאפשר במידה רבה ליצרנים ולרשתות להעלות את המחירים

איתי אטר:  לכן הדיון הזה חשוב, אבל חשוב שזה יהיה הפוקוס של הממשלה

דוד ביטן: בסדר, אני לא אשם שהתקשורת מצלמת רק את ועדת חוקה

איתי אטר: אני מבין, אני מברך אותך על זה, אבל לגמרי צריך לדעת - - -     

אליהו ברוכי: אולי אני אשכב על הרצפה, זה יעזור?      

איתן יוחננוף: אני מהמר שהמחירים לא ימשיכו לעלות

איתי אטר: אחרי שיוחננוף ואסם העלו ב-14%

איתן יוחננוף: זה לא יוחננוף ואסם

איתי אטר: סליחה, יוחננוף את מחירי אסם

איתן יוחננוף: זה נכון

דוד ביטן: תגיד לי, שער הדולר ירד וירדו המחירים?      

אליהו ברוכי: אדון יוחננוף, מקודם התפארת במלחמות שלך באסם

דוד ביטן: עכשיו זה עולה, אבל כששער הדולר היה 3

דוד ביטן: 2 המחירים ירדו? לא ירדו

איתן יוחננוף: אנחנו נלחמים בהם

אליהו ברוכי: מה, כמה להעלות יותר?      

איתן יוחננוף: חבר'ה, באירופה עלו ב-30% כמעט המחירים, בישראל סדר גודל של בין 9% ל-10%

דוד ביטן: עזוב אותי מהסיסמאות האלה, בחייך

דוד ביטן:  כל הזמן מאשימים מישהו, אתם גם אשמים

איתן יוחננוף: ואני אומר לכם שזה ייבלם, זה נבלם

דוד ביטן: המלחמה באוקראינה, ממש מסכנים שם האוקראינים, המחירים פה, הם אשמים בכול

דוד ביטן:  מספיק כבר עם זה

איתי אטר: אז כן צריך לקחת בחשבון, לא רק הרגולציה זה חשוב, חשובה תשומת הלב הציבורית, זה סופר חשוב

דוד ביטן: אני לא אחראי על תשומת הלב הציבורית

איתי אטר: אתה אחראי מאוד

דוד ביטן: אנחנו עושים מאמץ

אורן בוטא: העצמאים, יש להם כוח קנייה גדול, הם קונים לא רק למשק בית שלהם, הם קונים גם לעסק שלהם, הם צורכים המון, הם בעצם 60% מכלכלת ישראל

אורן בוטא:  אנחנו משלמים שמונה מיליארד ₪ כל חודש מס הכנסה, בכסף הזה זכותנו גם להמליץ, רק להמליץ, לאוצר שייטיב – קודם כל בסוף השנה הזאת המע"מ בעזרת ה', בתחזית, הולך לרדת, עד אז המחנק על הציבור - - -     

דוד ביטן: יורד המע"מ?      

אורן בוטא: הם לא יגידו לך

דוד ביטן: אתה אומר בתור מה?      

אורן בוטא: הם לא יגידו, המע"מ הולך לרדת

אורן בוטא:  אבל עד סוף השנה הזאת מאות אלפים עלולים לקרוס ואנחנו, התפקיד שלנו בוועדה הזאת, ברשותך - - -      

דוד ביטן: על העצמאים אתה מדבר?      

אורן בוטא: אחרי הקורונה אני מדברר רק אלפי עצמאים שאני רואה את המצב שלהם, המצב לא חזר לקדמותו מתחילת הקורונה

דוד ביטן: מה זה קשור עכשיו?      

אורן בוטא: זה קשור לזה שיוקר המחיה משפיע עליהם פעמיים, ואם העצמאים יקרסו העובדים שלהם יחפשו עבודות ואנחנו לא רוצים את זה

אורן בוטא:  אנחנו צריכים להוריד את יוקר המחיה בסל, לא יכול להיות שבשנה וחצי של ממשלת השינוי עלה סל הצריכה כמעט ב-2,000 שקל, זה לא הגיוני

אורן בוטא:  משהו פה לא הגיוני

אליהו ברוכי: איזה ממשלת?     

אורן בוטא: ממשלת השינוי, לרעה

אורן בוטא:  אני מצפה שבממשלה הזאת יתקנו את זה מהר מאוד בתקציב

אורן בוטא:  התקציב, אנחנו נצטרך לראות אותו, להסתכל עליו, לקפל אותו, להגיד לעשות שינויים ושהם יעשו את זה מחדש

אורן בוטא:  אז עדיף שמראש הם יתנו תקציב טוב למה אנחנו, תנועת העצמאים וכל העצמאים בישראל, נתנגד לתקציב אם הוא לא יוריד את יוקר המחיה

דוד ביטן: הכול בסדר, אבל לא הבנתי איך זה משפיע על יוקר המחיה כרגע

דוד ביטן:  יכול להיות שלאנשים לא יהיה כסף לקנות, זה עניין אחר

נועה זלצמן: אחד המקומות שאנחנו רואים בשנים האחרונות זה הריכוזיות הגיאוגרפית של רשתות השיווק שפותחות עוד ועוד חנויות באותם אזורים ובעצם החוק היום אוסר על פתיחה של חנות גדולה נוספת באזורים שבהם - - -     

דוד ביטן: כן, אבל רשות התחרות מאשרים, הם בודקים את זה

דוד ביטן:  זה התפקיד שלהם

נועה זלצמן: נכון, אבל משהו שלא עלה פה היום זה שבחוק ההסדרים שיגיע לפה בקרוב יש סעיף שמקל על פתיחה של סניפים גדולים נוספים ובעצם אומר שלא צריך - - -     

דוד ביטן: אבל זה מגדיל את התחרות, מה זה מפריע? אם פותחים עוד סניף למה זה צריך להפריע?      

איתן יוחננוף: אגב הוא מקל בתנאים מסוימים, תקראי את כל מה שכתוב, לא רק חלק

נועה זלצמן: שנייה, אני רוצה לקרוא את הכול, אני לא הפרעתי לך

נועה זלצמן:  בעצם הוא מקל על שופרסל ואחרים - - -     

ערן מאירי: לא שופרסל

נועה זלצמן: לא שופרסל, כל רשת גדולה, מקל עליה לפתוח סניפים גדולים נוספים אם - - -     

דוד ביטן: בסדר, הזכירה שופרסל, מה קרה?      

ערן מאירי: רגע רגע, אם? דברי

נועה זלצמן: אם יותר מ-40% מהמכירות שלה הן לא של ספקים גדולים

נועה זלצמן:  ניקח לדוגמה את שופרסל, שהיא הרשת הגדולה בישראל, לפי הדוחות של שופרסל 45% מהמכירות שלהם של יצרנים גדולים, עוד 25%, בעצם קצת יותר, של המותג הפרטי שלה שלא נחשב יצרן גדול, ובעצם החוק בנוסח הנוכחי שלו יאפשר כרטיס פתוח לפתיחה של סניפים גדולים נוספים ואנחנו הצרכנים ניפגע בזה

דוד ביטן: למה ניפגע מזה? אם פותחים עוד סניף, סתם לדוגמה, ברמת השרון, למה זה פוגע בצרכן?      

נועה זלצמן: אנחנו עשינו מחקר ספציפית שהתמקד ברשת שופרסל ובדקנו את הנוכחות של המוצרים השונים על המדפים וראינו שמוצרים של יצרנים גדולים נמצאים גם בהרבה יותר סניפים פיזיים וגם הרבה פעמים נמצאים באתר שופרסל און ליין כשמוצרים של יצרנים קטנים, שהם הרבה פעמים יותר זולים, פשוט לא נמצאים או נמצאים בהרבה פחות סניפים

ערן מאירי: סליחה, זה שטויות, אני לא ראיתי כזה מחקר, אין לזה שום ביסוס

קריאה: את מדברת על משהו שאת לא מבססת אותו - - -      

דוד ביטן: לא, זה במדף

נועה זלצמן: אני לא מדברת על סידור - - -     

דוד ביטן: איך את מסבירה את הטענה, רציתי באמת לחייב אותם לקנות מהקטנים, הם אומרים שזה יעלה את המחיר של הקטנים, איך את יוצרת סיטואציה שהם יקנו מהקטנים? אני יכול לחייב אותם לקנות מהקטנים? זה עסק מסחרי לכל דבר, הוא לא רוצה לקנות

נועה זלצמן: אז חוק ההסדרים כן הולך בכיוון הזה, אבל האחוז של לקנות מהקטנים הוא לא שאפתני מספיק ובעצם לא מתמרץ מספיק לקנות מהקטנים

ערן מאירי: את רוצה לחייב רשתות לקנות מיצרנים קטנים גם אם הם לא מסוגלים לייצר, גם אם הם לא עומדים בסטנדרטים של גדולים? איך את עושה את זה? אני לא מכיר כזאת כלכלה

נועה זלצמן: שנייה, אתם דיברתם פה המון זמן, אני לא הפרעתי לכם

דוד ביטן: לא, אבל שואלים אותך, תעני

נועה זלצמן: אני לא רוצה לעשות שום דבר, חוק ההסדרים מציע כבר לאפשר להם לפתוח יותר סניפים גדולים בתנאי שהם מוכרים יותר מוצרים של ספקים קטנים ובינוניים

דוד ביטן: אבל איך אפשר לחייב אותם? תגידו לי, בחוק ההסדרים אתם מחייבים דבר כזה, מה שהיא אומרת?      

גל ברנס: א', אני רק שוב אסתייג ואומר שחוק ההסדרים זה חוק שקובעת הממשלה, אנחנו לא יכולים - - -     

דוד ביטן: זה עדיין לא אושר

דוד ביטן:  כן, ברור לנו

גל ברנס: גם לא הופץ

דוד ביטן: טיוטת חוק ההסדרים מחייבת אותם לקנות מוצרים?      

גל ברנס: לא, היא לא מחייבת, יש מחשבה להמליץ על צעד שבו היום צריך את אישור הממונה על התחרות באזורים מסוימים שאחוז הריכוזיות האזורית היא בין 30% ל-50% - - -     

דוד ביטן: זה בסניפים החדשים שפותחים

גל ברנס: בסניפים חדשים אם אותו קמעונאי בכל הארץ - - -     

דוד ביטן: בסדר, אז יש את זה

גל ברנס: לא, אני לא מחייב כלום, אני אומר שאם קמעונאי בכל הארץ - - -     

דוד ביטן: אתה אומר לו: אתה רוצה לפתוח, אז מה? תקנה מהקטנים? אתה באת אליי ו – מי אמר לי שזו טעות לחייב אותם? אז מה עכשיו?      

גל ברנס: אנחנו לא מחייבים, אנחנו נותנים תמריץ

ערן מאירי: יש הבדל בין לאפשר להם לבין לחייב אותם

גל ברנס: אנחנו אומרים אנחנו מפחיתים רגולציה אם תביא בכל הארץ ספקים קטנים במעל אחוז מסוים

דוד ביטן: אבל אמרת לי שזה לא טוב, זה מעלה את המחיר של הקטנים

גל ברנס: לא, זה לא מחייב, זה תמריץ

גל ברנס:  אם זה טוב לך, אם זה עדיין כלכלי לך ויעיל לך וטוב אל מול האיזון של הפחתת הרגולציה אז תעשה

איתן יוחננוף: אני חושב שגם נועה מסכימה שיש בזה היגיון, היא רק טוענת שהאחוז נמוך

דוד ביטן: הבנתי, זו הטענה שלך?      

נועה זלצמן: כן

דוד ביטן: ואיך זה משפיע על המחיר? אנחנו דנים על המחיר היום, לא על כל הבעיות של המדינה

נועה זלצמן: נכון, אז הרבה פעמים אנחנו רואים שהמוצרים של ספקים קטנים הם יותר זולים מאשר המוצרים של הספקים הגדולים ובעצם כשהרשתות הגדולות נותנות לא רק ביותר סניפים ליצרנים גדולים אלא גם יותר שטח מדף ויותר מקום על המדפים ואנחנו יודעים שמה שנמצא קל לנו להגיע למדפים אנחנו נקנה ומה שאנחנו צריכים לחפש, וראינו את זה כשהיה את מרד הפסטה - - -     

דוד ביטן: לא יודע אם זה משפיע, מה שמשפיע על המחיר זה לטפל במכולות השכונתיות ובעיירות פיתוח, ששם המחירים יותר גבוהים מהמרכז

דוד ביטן:  על זה את צריכה לדבר כלובי 99, את מייצגת את הציבור

דוד ביטן:  זה שמוסיפים סופר במרכז זה מגדיל את התחרות, זה יכול דווקא להוריד מחיר לאחרים כי אם יוקם סופר של יוחננוף ליד שופרסל ממש צמוד אז שופרסל יתחשב בעניין הזה כשהוא קובע את המחיר של שופרסל באותו מקום

איתן יוחננוף: לא, אבל דובר על זה שאם אתה פותח אותו מותג, נגיד שופרסל פותחת ליד שופרסל, אז זה לא מביא תחרות, זה רק משמר את רמת המחיר, זה אני מסכים איתה

איתן יוחננוף:  זה נכון גם לגבי יוחננוף

דוד ביטן: אני לא יודע

דוד ביטן:  כשאתה מקים סופר ליד סופר אז הם מסתכלים מה קורה והוא יכול להוריד את המחיר רק כדי להתחרות בך

איתן יוחננוף: לא, אם זה של אותו מותג זה מגביל תחרות

דוד ביטן: בסדר, רק כדי להתעדכן, אתם לא שולחים מישהו שיסתכל מה קורה

איתן יוחננוף: לא אני אומר אם הסופר הוא של אותו מותג

נועה זלצמן: אני רוצה רק להוסיף עוד משפט אחרון

נועה זלצמן:  זה נכון מה שאמרת, שככל שיהיו יותר סופרים תהיה תחרות, בתנאי שבאמת לסופרים יש תמריץ לשים עוד מגוון על המדפים ולא עוד - - -     

דוד ביטן: בסדר, אני בעד לחייב אותם, לחייב ממש, לקנות מהקטנים

דוד ביטן:  אמרו לי שזה לא טוב, אני לא מומחה לזה, יש רשות תחרות, קיבלתי את הטענה ולכן צריך למצוא שיטה אחרת, אבל בזה נדון בעוד שבוע

דוד ביטן:  תשלחו נציג לישיבה הזאת, הסופרים הגדולים, כי אנחנו צריכים לחשוב איך אנחנו מסייעים לספקים הקטנים, זה גם אינטרס של המדינה, שאנשים לא יסגרו את העסקים, כמו מה שקרה ברמת הגולן עם מחלבת רמת הגולן

דוד ביטן:       מי עוד בצד הזה? זהו, סיימנו? תיכף אנחנו ניתן בזום

איל מרילוס: איל מרילוס, נציג מועצת התלמידים הארצית

דוד ביטן: אתה גם הולך לקניות בסופר?      

איל מרילוס: מדי פעם, אתה יודע

דוד ביטן: אתה דווקא קונה במכולת, תמיד יש מכולת ליד בית הספר ושם המחירים בשמים

איל מרילוס: אני רוצה לדבר על כמה דברים

איל מרילוס:  דבר ראשון אמרת כבר, על המכולות הקטנות האלה

איל מרילוס:  הקפיטריות בבתי ספר, זה מחירים שלא מפוקחים, הם במקרה הטוב הולכים לסופר הקרוב, קונים ממנו ואז הולכים לבית הספר ומוכרים ואנשים רוצים להרוויח ולרוב זו קפיטריה אחת בבית ספר ויוצא מחירים הזויים

איל מרילוס:  איך להוריד את זה, אני עוד לא יודע, זה התפקיד שלכם, אני רק מציג את הבעיות

איל מרילוס:       דבר שני שאני רוצה לדבר עליו, תסלחו לי, היושב ראש ומנכ"לים, אבל אתם לא האנשים הנכונים לטפל בבעיה, אתם האנשים שמקבלים את המשכורת שלכם בסוף החודש, לכם, למנכ"לים, יש אינטרס שהרשתות ירוויחו יותר, היושב ראש שעושה את העבודה שלו בכללי, אבל אתם מקבלים כסף לא לפי התקדמות

איל מרילוס:  גם אם התקדמתם וגם אם לא המשכורת שלכם בסוף החודש נשארת אותו דבר

דוד ביטן: זה נכון

איל מרילוס: שלך נשארת אותו דבר, שלהם תעלה

דוד ביטן: לא, אבל היא זמנית

איל מרילוס: עד סוף קדנציה

דוד ביטן: ולכן אם אני אעשה מה שהבטחתי אז אני אבחר עוד פעם לכנסת, אז זה לא מדויק

איל מרילוס: ההצעה שלי לא תועיל פה בגלל שאתה לא תוריד לעצמך את המשכורת, אבל - - -     

איתן יוחננוף: היה מקובל שתקבל חודשית לפי ההתקדמות של הוועדה

דוד ביטן: אם אתה תציע את זה לאוצר והם יקבלו משכורת אחרי זה אולי יש לנו סיכוי להצליח

איל מרילוס: אני אומר את זה בכללי לחברי כנסת, אין לי איך להגיד את זה למי שמחליט

דוד ביטן: אוקיי, תודה רבה

איל מרילוס: רגע, משהו קטן לפני זה לגבי הפתרון של שתי רשתות שיווק

איל מרילוס:  במצפה רמון נניח תפתח שני סופרים, הם ידברו ביניהם ויסגרו מחירים, זה לא מה שמוריד

דוד ביטן: לא, זה לא נכון

דוד ביטן:  תיכף אנחנו נקבל על זה מהממ"מ, המחיר היום של הסופר בירוחם, אני לא יודע מי זה שם, יותר גבוה מהמחיר במרכז הארץ, למה? כי אין תחרות, בן אדם שבוי, הוא חייב לקנות שם

דוד ביטן:  מספרים לי במינהל, אין לנו בעיה, יש לנו תב"ע ויש לנו זה וזה, תעשו מה שאתם צריכים

דוד ביטן:  לא חייבים 20 דונם, אפשר סופר קטן של 500 מטר, 600 מטר

דוד ביטן:  אז תוציאו מכרז על חמישה דונם

טלי מורלי: אנחנו בעד שיהיו יותר סופרים בפריפריה

דוד ביטן: איך אמר לי הפרופסור פה? תחשוב מחוץ לקופסה, תחשבו גם אתם מחוץ לקופסה

טלי מורלי: אנחנו בעד שייפתחו יותר סופרים גם בפריפריה

איל מרילוס: אפשר עוד שתי נקודות קטנות?      

דוד ביטן: בסדר, אתה הבחור הצעיר בחבורה, קדימה

איל מרילוס: שני דברים קטנים

איל מרילוס:  דבר ראשון, דיברתם לפני בערך שעה על נתונים של כמה לוקח לקדד, אז כאילו לישיבות הבאות להביא מישהו שמקדד ולדעת כמה זמן באמת לוקח לו

דוד ביטן: הנה, הם מקדדים, יש להם 20% מהעובדים שלו שמקדדים כל היום

דוד ביטן:  הם עושים עוד דברים, הם מסדרים את המדף והכול, זה לא רק זה, אבל 20% מהעובדים

איל מרילוס: ודבר אחרון, אין לי מושג אם אתם עושים את זה או לא, אני לא מעודכן, הדר מוכתר דיברה בזמנו, אכלה לנו את הראש, על זה שבגרמניה יותר זול, אז פשוט ללכת לראות מה גרמניה עושים שאנחנו לא

דוד ביטן: בגרמניה משלמים ארנונה יותר נמוכה, מע"מ יותר נמוך, כל מיני דברים

איל מרילוס: אז לעשות את הדברים האלה בארץ ולהוריד את המחירים

איתן יוחננוף: דוד, דבר נוסף, לגבי הקידוד - - -      

דוד ביטן: לא, אתה דיברת, עכשיו אני חייב לתת בזום לוויקטורי, אייל רביד, בבקשה

דוד ביטן:  לא הצלחת להגיע לפה, חבל, כך היית משתתף יותר

אייל רביד: בסדר, אם סוף סוף אתה נותן לדבר זה גם בסדר

דוד ביטן: גם אותך אני מזהה מהטלוויזיה

אייל רביד: היית אצלי בבית פעם, אבל לא נורא

דוד ביטן: אצלך הייתי בבית? מה, בחוג בית, מה היה?      

אייל רביד: לא, באת לברך את יואל

דוד ביטן: נכון, נכון

דוד ביטן:  מתחבר, כן

אייל רביד: אני רוצה לחבר לך, כי ברוב השיחות פה שדיברתם כל הדברים שעלו, אני רוצה לחבר לך את המספרים כי עושה רושם שהמספרים לא מתחברים וכל הזמן מדברים על הספק הקטן ועל החנות הקטנה ועל הצרכן הקטן, אז אני אעשה לך טיפה סדר

אייל רביד:  בקבוקים עולים לנו 5% מכוח האדם, אותם בקבוקים של ה-30 אגורות עולה לרשת 5% מעלות כוח האדם

אייל רביד:  השילוט הדיגיטלי, שדיברו כאן הרשתות מקודם וכבר אמרו לך, זה 20% מעלות כוח האדם

אייל רביד:      ואם אתה מחפש להוריד מחירים, יש שתי אופציות, שתי דרכים להוריד את המחיר הכי חזק

אייל רביד:  פעם אחת זה תעשה מע"מ דיפרנציאלי ואל תיגע בקופת המדינה

אייל רביד:  אתה ביקשת מהאוצר שם לגעת בכסף של המדינה, אני מציע לך לא לגעת במע"מ, אבל כן לעשות מע"מ דיפרנציאלי

אייל רביד:  היום יש לך מע"מ דיפרנציאלי בין ירקות ופירות לבין שאר המזון

אייל רביד:  קח את המוצרים הבסיסיים, תוריד עליהם את המע"מ, וקח את מוצרי הפרימיום ומוצרי העודף, נקרא לזה, מוצרים לעשירים או לאנשים שיש להם עודף, ושם תיקח מע"מ אגרסיבי

אייל רביד:  בשורה התחתונה מדינת ישראל לא תיפגע בהכנסות המע"מ שלה והצרכן שקורס בנטל, הוא יקבל את זה בזול

אייל רביד:  אם אתה כבר רוצה

אייל רביד:       עכשיו יגידו לך שקשה מאוד לעשות מע"מ דיפרנציאלי, אבל קיים במדינה מע"מ דיפרנציאלי על נושא פירות וירקות והיום במדינת ישראל יש בסך הכול ארבע חברות קופות, זה אומר שהכול יכול להישתל בדיוק כמו בארה"ב דרך חברות הקופה ואז אין שום בעיה, אנחנו לא פוגעים במדינה ולא פוגעים במע"מ, לא פוגעים בכלום ונותנים לצרכנים

אייל רביד:  אם אתה רוצה לתת לצרכן לקנות בזול זו אופציה אחת

אייל רביד:      אופציה שנייה, אתם מדברים פה, יש לך את רשות התחרות מולך שם, יש לך את הכלכלה, יש לך את כל אלה שעסוקים בלהגיד לא לא לא

אייל רביד:  אני אומר לך בוא תעשה הפוך, בוא פתח את הכול, תגיד הכול פתוח

אייל רביד:  מכסות, תעשה כמו באירופה, כל החקלאים באירופה מקבלים סובסידיה, בוא תסבסד אותם כמדינה ותפתח את המשק החוצה, פתח הכול, הכול מהכול

דוד ביטן: אתה יודע שיתנו את זה לשנה ואחר כך יפסיקו לתת לחקלאים, ככה זה במדינה, אז מה עשינו בזה? הרסנו אותם ובסוף לא תהיה להם אפילו סובסידיה, כלום לא יהיה להם

אייל רביד: אתה יושב פה שעתיים במה לא? אתה לא במה כן

אייל רביד:  אתה יודע כמה עולות תביעות ייצוגיות היום לרשת שיווק?      

דוד ביטן: אני רציתי להתייחס לזה גם כן, לגבי התביעות הייצוגיות, אבל זה נושא גדול, זה לא נושא קטן

אייל רביד: - - - הולך לתביעות ייצוגיות

אייל רביד:  אתה מבין ש-1

אייל רביד: 5% אפשר להוריד אם מחר בבוקר אתה משחרר את התביעות הייצוגיות מהרשתות? 1

אייל רביד: 5%

דוד ביטן: כן, אבל לא תמיד תביעה ייצוגית זה דבר רע

איתן יוחננוף: 99% מהתביעות הן קנטרניות ועולות לצרכן, נקודה

איתן יוחננוף:  450 מיליון שקל בשנה, עולות לצרכן, נקודה

דוד ביטן: תעשי דיון על התביעות הייצוגיות, זה לא הספקנו לדון בזה ואין לנו כבר זמן

אייל רביד: ולגבי יישובי ספר, אני אתן לך טיפ קטן

אייל רביד:  בירוחם יש שטחים להשכרה, אף אחד לא רוצה להיכנס כי אין מספיק תושבים

דוד ביטן: לא, אתה יכול להקים סופר קטן

איתן יוחננוף: לא, אבל תיתנו סובסידיה, מה הבעיה? תנו הטבות

דוד ביטן: ניתן תמריצים, נכון, צודק

אייל רביד: זה לא כלכלי

אייל רביד:  תיתן תמריץ יבואו, אותו כנ"ל במצפה רמון

דוד ביטן: אבל אז אתה צריך לתת תמריץ גם למי שנמצא, לא רק למי שלא נמצא

אייל רביד: למה שנבוא לפתוח ליד שופרסל ומצד שני שופרסל חוגג, אתה שואל למה הוא חוגג, כי הוא יכול

אייל רביד:  תודה, סיימתי

דוד ביטן: תודה, מי עוד רוצה? מי עוד בזום?      

קריאה: דוד

דוד ביטן: לא, אתה דיברת

דוד ביטן:  מה שדיברת זה על מה שאתה צריך, לא על נושא הדיון, אז שמענו, מספיק

דוד ביטן:       קודם כל למדנו את הבעיות, אני מבקש שהצוות המצומצם שידון בדברים האלה יותר בפירוט, ברוכי, אתה תוביל את הצוות

אליהו ברוכי: ביחד עם דנינו

דוד ביטן: בסדר

דוד ביטן:  דנינו ואברהם בצלאל גם יהיה בצוות הזה

דוד ביטן:  שלושה זה מספיק? אוקיי, אבל צ'יק צ'ק, חבר'ה, אנחנו צריכים את זה צ'יק צ'ק

דוד ביטן:       אני מבקש, בלי קשר, שהייעוץ המשפטי יכין לנו הצעת חוק בנושא של המכולות, מה שדיברנו, תכינו לנו את הצעת החוק הזאת, שהמחיר למכולת – שיהיה לנו מוכן, זה לא אומר שאנחנו מגישים, אנחנו נעשה את זה בדיון

דוד ביטן:  המחיר למכולות יהיה מחיר ממוצע כולל ההנחות של חמישה סופרים גדולים, חמש רשתות, בתוספת עלויות מסוימות

דוד ביטן:  אני רואה שאם לא נתקדם עם זה לא יהיה, זה חלק מיוקר המחיה

דוד ביטן:  זה דבר ראשון

דוד ביטן:      דבר שני, שיכינו לנו הצעת חוק לגבי המינהל שקשורה לפרסום מכרזים המיועדים לסופרים כהוראת שעה, איפה שאנחנו מחויבים לזה

דוד ביטן:  הם יכולים להילחם על זה בוועדת שרים לחקיקה, להתנגד

דוד ביטן:  אני אשיג את ה-50 מנדטים, גם אם יש לזה עלות תקציבים, אבל זה לא יכול להימשך

דוד ביטן:  או שתעשו את העבודה בעניין הזה, שתורידו את יוקר המחיה, אני לא מדבר על מע"מ, מע"מ זה דבר מסובך

דוד ביטן:  אם אתם לא יכולים להוריד את המע"מ, אין בעיה, תנו את זה בהטבה אחרת

דוד ביטן:  אני לא אומר לכם, העיקר שהמחיר של המוצרים המפוקחים יירד

דוד ביטן:  אז תיתנו סיוע לספק

אליהו ברוכי: תורידו מס הכנסה לסופרים

דוד ביטן: אני לא יודע מה, אבל תעשו את זה, שיירד המחיר

דוד ביטן:  המחיר המפוקח בחלב צריך לרדת, במקום זה המחיר עולה

דוד ביטן:  באתי לפה, אמרו לי לא, המחיר הולך לעלות ב-16%

דוד ביטן:  זאת אומרת רציתי להוריד ובסוף נלחמתי שלא יעלו, זה משהו שלא מסתדר פה, הדבר הזה

דוד ביטן:       אתם לא מבינים שאם אנחנו, לאור המצב הבין-לאומי והעליות באספקה וכל מה שקורה, אתם צריכים פה לעזור

דוד ביטן:  זה כמו הקורונה, אין הבדל, שנתתם 160 מיליארד שקל לאנשים, פה אתם לא צריכים לתת 160, אבל אתם צריכים לעזור

דוד ביטן:  אתם צריכים להבין שאם אתם לא תעזרו זה לא יקרה

דוד ביטן:  עד שיסתדר השוק, עד שהמלחמה באוקראינה תסתיים ועד שהוצאות השינוע יירדו למה שהיה פעם וכל הדברים האלה, אז אתם צריכים לסייע באופן זמני, אחרת המחיר הזה לא יירד בחיים, רק יעלו

דוד ביטן:       הנה, שמעתם שהמחיר הולך לעלות, הפרופסור אמר, ואני מאמין שפרופסור לא אומר סתם, נכון? המחיר הולך לעלות, אי אפשר ככה

דוד ביטן:  כמה הם יכולים? אתם יודעים מה, הם עושים עבודה, הם נלחמים באסם, נלחמים בעלית, לא נותנים להם להעלות מחירים, אז הם עושים את העבודה שלכם? הם אנשים שרוצים להרוויח כסף, אין לי אליהם טענות, הצרכנים צריכים לא לקנות מהם אם הם מעלים את המחיר, אבל הם נלחמים ביצרנים הגדולים, לא אנחנו

דוד ביטן:       איזה ישיבות קבענו? אמרנו לגבי הנושא של שיווק מכרזים, שמנכ"ל המינהל יבוא עם היועצת המשפטית

דוד ביטן:  אני מבין שהיועצת המשפטית קובעת, נכון? איך זה הולך אצלכם?      

טלי מורלי: מועצת מקרקעי ישראל קובעת

דוד ביטן: בסדר, אבל המנכ"ל קובע

דוד ביטן:  מה, לפרסם מכרז אני צריך את מועצת מקרקעי ישראל? אתם לא חושבים שאתם מגזימים קצת?      

טלי מורלי: לפי החלטות מועצת מקרקעי ישראל ויושב ראש המועצה הוא שר השיכון

דוד ביטן: בסדר, אז תעשו הוראת שעה מיוחדת לדברים האלה, רק באופן זמני, פעם אחת תפרסמו

דוד ביטן:  אם לא יסתדר ולא יתנו להם תמריצים ולא יקרה כלום אז אין לי טענות אליכם, באמת שלא יהיו לי טענות

טלי מורלי: מועצת מקרקעי ישראל היא שמוסמכת להחליט

דוד ביטן: בסדר, אין בעיה, אתם שולחים אותי לגוף שבחיים לא מתכנס

טלי מורלי: הגוף הזה מתכנס על בסיס קבוע, יושב ראש המועצה זה שר השיכון

דוד ביטן: כמה פעמים התכנסה בשנה האחרונה מועצת מקרקעי ישראל?      

טלי מורלי: אני יודעת שזה מתכנס לפחות ארבע פעמים ומעלה בשנה

דוד ביטן: ולא חשבתם על לפרסם מכרז למקומות האלה?     

טלי גוטליב: יושב ראש המועצה זה שר השיכון, אני שוב חוזרת על זה

דוד ביטן: עליית מחירי העופות, אמרנו שנעשה דיון מיוחד ועל תובענות ייצוגיות דיון מיוחד

דוד ביטן:  עוד משהו שקשור לעניין הזה? אוקיי

דוד ביטן:  יש לנו את הצוות, הם יישבו איתכם יותר פרטני

דוד ביטן:  הפעם ראיתי שרמי לוי לא הגיע וגם מיכאל ביטון לא הגיע

דוד ביטן:  זה התניה קלאסית, אחד מופיע השני בא גם כן

אליהו ברוכי: הוא דיבר על תיאומים, לא?      

דוד ביטן: מחיר הארטיק ליד בית הספר עלה או ירד?      

איל מרילוס: עלה

דוד ביטן: אתה רואה? על זה צריך לדבר, על הדברים האלה, לא על זה שיורידו לנו במשכורת, בחיאת דינק

דוד ביטן:      טוב, תודה רבה לכולם, הישיבה הסתיימה